
Katsaus menneeseen vuoteen 


Vuonna 2001 tapahtui monia vapaa-ajattelijoita koskevia ja kiinnostavia asioita, joista useimmat ovat 
kuitenkin vielä käsittelyltään kesken. Uskonnonvapaus- ja hautaustoimilaki ovat vielä suunnitteilla, 
joten vasta vuonna 2002 on nähtävissä, millaisia lakeja hallitus lopulta esittää. Suunnitellusta 
hautaustoimilaista on sanottavissa myönteistä vain se, että valtio on viimein myöntänyt, että 
hautaustoimilainsäädäntö on tällä hetkellä heikkoa ja kaipaa pikaista parannusta. Tehdyt ehdotukset 
vain eivät ole merkinneet parannusta — päinvastoin. 

Uskonnonvapauskomitea esittää uskonnonvapauslakia, jossa olisi vapaa-ajattelijoidenkin kannalta 
parannuksia nykyiseen lakiin. Muun muassa elämänkatsomustietoa peruskoulussa ja lukiossa lukevien 
uskontokuntiin kuulumattomien asema paranisi komitean esitysten toteutuessa. Uskontokuntiin 
kuulumattomat ohjautuisivat automaattisesti elämänkatsomustiedon opetukseen, niin kuin vapaa- 
ajattelijat ovat esittäneet. 

Huomattava parannus olisi myös se, että uskontokunnasta voisi erota kirjeitse. Nykyisin se on 
evankelisluterilaisessa kirkossa mahdollista vain henkilökohtaisella käynnillä kirkkoherranvirastossa 
tai maistraatissa. Laki merkitsisi kuitenkin myös uskonnonvapauden rajoittamista, sillä jollakin 
tavallahan lailla halutaan rajoittaa toimintaa, sillä vapaus ei tarvitse lakeja. 

Uskonnonvapauslain ulkopuolelle menee komitean esitys tasavallan presidentin antamasta 
rukouspäiväjulistuksesta. Suomessa on jo ennen itsenäistymistä annettu vuosittain rukouspäiväjulistus, 
ja myös nykyisen uskonnonvapauslain aikana presidentti on jatkanut käytäntöä. Komitea pitää 
rukouspäiväjulistusta ongelmallisena, ja se ehdottaakin julistuksesta luovuttavan. Kirkkojen pitäisi 
antaa sellainen itse. Komitean mielestä ei ole perusteltua, että presidentti antaisi kristillisen julistuksen. 

Olen 1990-luvun alusta lähtien ollut laatimassa useita kirjelmiä, joilla on yritetty vaikuttaa 
opetusministeriöön ja tasavallan presidenttiin, että presidentti luopuisi rukouspäiväjulistuksen 
antamisesta. Presidentti ei valitettavasti ole luopunut siitä, mutta jotain on sentään tapahtunut. Vielä 
vuonna 1998 presidentin julistuksessa "kehotettiin" kansalaisia ottamaan osaa yhteisiin 
jumalanpalveluksiin ja syventymään myös kodeissa kristinuskon iankaikkisiin totuuksiin. Vuonna 1999 
presidentti lisääntyneen kritiikin paineessa muutti julistusta siten, että nyt kansalaisia "pyydetään" 
kehottamisen sijaan. 

Yksikään presidentti ei ole julkisuudessa ottanut kantaa siihen, ovatko he ihan tosissaan sitä mieltä, 
että kristinusko olisi iankaikkisesti totta. Helsingin Vapaa-ajattelijat on lähettänyt presidentti Tarja 
Haloselle ehdotuksen, että hän luopuisi julistuksen antamisesta. Luopuminen olisi yksin hänen 
päätöksensä varassa. 

Parasta vapaa-ajattelijaliikkeen kuluneessa vuodessa on ollut Vapaa Ajattelija -lehden sekä sisällön 
että ulkoasun huomattava parantuminen. Olen saanut lukuisilta lehden lukijoilta ja eri yhdistysten 
jäseniltä erittäin rohkaisevaa palautetta lehden kehityksestä. 

Kuluneen vuoden myönteisenä seikkana pidän myös sitä, että yhä useammin tiedotusvälineissä ja 
muuallakin esiintyvä keskusteluilmapiiri on avautunut ja vapautunut. Yhä useammin uskonnottomat 
pääsevät lehtien sivuille, ja yhä useammin sanat uskonnoton, ateisti tai agnostikko on mainittu 
myönteisessä yhteydessä paitsi sanomalehdissä ja television asiaohjelmissa myös kevyissä 
viihdeohjelmissa. On vaikea sanoa, millainen vaikutus vapaa-ajattelijoilla on ollut keskustelun 
vapautumiseen, mutta luonnollisesti meillä on suuri vastuu omissa kannanotoissamme. 


Toivotan kaikille Vapaa Ajattelijan lukijoille onnellista vuotta 2002! 


Juha Kukkonen 
pääsihteeri 

Markku Myllykangas 


Puoskarointi käy kaupan 


Pelkkään mielikuvitukseen ja taikauskoon perustuva uskomuslääkintä syö varoja lääketieteellisesti 
perustellulta julkiselta terveydenhuollolta, jos sen päästää vapaasti temmeltämään, varoittaa dosentti 
Markku Myllykangas. ”Uskomuslääkinnän, ufojen, astrologian, selvänäkemisen ja tarot-korttien yleistymisen 
myötä olemme valaistuksen sijaan palaamassa takaisin keskiaikaiseen pimeyteen”, hän kirjoittaa. 
Myllykangas arvelee kuitenkin, että taloudelliset realiteetit terveydenhuollossa saattavat yllättää hurjimmat 


hörhöilijät. 


Muinoin luuloteltiin sairauksien aiheutuvan yli- 
luonnollisista tekijöistä, pahoista hengistä. Lääke- 
tiede ja uskonto nivoutuivat yhteen ja sairaus oli 
synnin palkka. Papit ja poppamiehet leikkivät lää- 
käriä ja niin sanotut hoidot olivat epämääräistä ma- 
giaa. Pikku hiljaa lääkintä katkoi kahleensa uskon- 
toon ja tieteellinen ja kokeellinen lääketiede alkoi 
kehittyä. Sittemmin sairauksien hoidon tehokkuus 
osaltaan häivytti käsitykset tautien yliluonnollisesta 
alkuperästä, tosin vain pinnallisesti. 

Suurvalta-Ruotsissa tehtiin jo vuonna 1663 hyvin 
merkittävä terveydenhuollon innovaatio, kun pe- 
rustettiin Collegium Medicorum eli lääkärikollegio. 
Lääkärikollegio oli tavallaan valtion keskusvirasto, 
joka ohjasi ja valvoi terveydenhuoltoa eli apteekki- 
laitosta sekä kätilöiden ja lääkäreiden ammatin- 
harjoittamista. Terveydenhuollon ammattilaisilta 
vaadittiin tehtävään soveltuvaa ammattikoulutusta 
ja viranomainen valvoi heidän toimiaan. Uskomus- 
lääkinnän näkökulmasta lääkärikollegion perusta- 
misessa oli oleellista se, että jo satoja vuosia sitten 
terveydenhuolto erotettiin puoskaroinnista. 

Tieteen, erityisesti lääketieteen saavutukset ovat 
kiistattomat. Silti sairauksien selitysmalleihin ja 
parantamiseen kietoutuu yhä lääketieteellisten 
totuuksien lisäksi uskonnollismystisiä tekijöitä, 
järkeä korostavissa länsimaissakin. Kriittiseen 
ajatteluun ja kokeelliseen tutkimukseen perustuvan 
lääketieteen rinnalla rynnii jatkuvasti paisuva 
joukko mitä vaihtoehtoisimpia parannusilveilyjä, 
uskomuslääkintää eli puoskarointia. Suomessa on 
yleistynyt myös monia riskejä sisältävä uskonnol- 
linen ihmeparantaminen. 

Uskomuslääkinnän, ufojen, astrologian, selvänä- 
kemisen ja tarot-korttien yleistymisen myötä olemme 
valaistuksen sijaan palaamassa takaisin keski- 
aikaiseen pimeyteen. Kun John F Kennedy Jr:n 

ohjaama kone syöksyi taannoin mereen, otsikoi 
Nelonen TV-uutisensa mystisesti: ”Kirous Kenne- 
dyjen suvun yllä?” Tosin suvun epäonni selittyi pian 
nykyaikaan paremmin soveltuvalla ”Kennedy- 
geenillä”. 


Uskomuslääkinnässä vain 
lumevaikutusta 


Paljosta tutkimuksesta huolimatta uskomuslääkin- 
nässä on todettu vain lumevaikutusta. Se tepsii kor- 
keintaan aivastuksesta johtuvaan sielunmenetyk- 
seen. Kuitenkin näytöksi uskomuslääkinnän tehosta 
riittävät ihmisten väitetyistä ihmeparanemisista ja 
yksittäisistä kokemuksista tehdyt yleistävät päätel- 
mät, sokea usko. Samoin uskomuslääkinnälliset 
diagnoosimenetelmät tunnistavat sairauden yhtä 
epäluotettavasti kuin sattuma. 

Pelkällä lumevaikutuksella rahastaminen on täy- 
sin epäeettistä. Puoskarit rikkovat lakia jatkuvasti 
kaupittelemalla diagnooseja, sillä lain mukaan vain 
laillistettu lääkäri voi tehdä taudinmäärityksiä. 

Uskomuslääkinnän suosio ei perustu niinkään 
siihen, että ihmiset olisivat tyytymättömiä lääke- 
tieteeseen vaan pikemminkin siihen, että he ovat 
ihastuneet puoskareiden eriskummallisiin hoitofilo- 
sofioihin. Ani harvat turvautuvat kuitenkin pel- 
kästään uskomuslääkintään — käärmeöljyihin ja 
taikavarpuihin. Valtaosa uskomuslääkinnällisiä 
palveluja käyttävistä käyttää myös lääketieteellisiä 
hoitoja, mutta paraneminen selitetään helposti 
uskomuslääkinnän hoidoista johtuvaksi. 

Terveydenhuollon ammattilaiseksi kouluttautu- 
minen kestää vuosia ja vaatii jatkuvaa lisä- ja täy- 
dennyskoulutusta. Puoskariksi, nöyräksi jumalan 
välikappaleeksi pätevöidytään yleensä vain rupea- 

malla ryhtymään, usein ylhäältä saadun lähetys- 
käskyn riivaamana. 


Mediassa ”hullut päivät” 


Puoskarien palvelujen käyttöön yllyttävässä, median 
pyörittämässä aivopesussa käytetään nokkelasti 
hyväksi julkkisten turmiollista vaikutusta rahvaa- 
seen. Nancy Reaganin rintasyöpää hoidettiin aikoi- 
naan radikaalilla rinnanpoistoleikkauksella valtai- 
san julkisuuskohun säestämänä, mistä seurasi se, että 
seuraavan puolen vuoden aikana rintasyöpää sairas- 
taville naisille tehtiin neljännes aiempaa enemmän 
radikaaleja rinnanpoistoleikkauksia rinnan säästä- 
vien leikkausten sijaan. Kun Nancy-huuma haihtui, 
leikkauskäytännötkin palautuivat ennalleen. 

Presidentti Ronald Reaganin pääneuvonantajia 
olivat astrologit. Britannian pääministerin Tony 
Blairin puolisolla Cheriellä on oma suosikkiguru, 
jonka vaihtoehtoisia terapioita tarjoavan holistisen 
keskuksen rouva Blair kävi äskettäin ”ilahtuneena” 
avaamassa Lontoossa. Kyseessä on temppeli, jossa 
parantavina voimina käytetään oletettuja magneet- 
tikenttiä ja itämaista hengellistä karmaa. Lehtitieto- 
jen mukaan kyseinen guru on rohkaissut rouva Blai- 
ria muun muassa käyttämään korvassaan akupunk- 
tioneulaa, jollaista myös prinsessa Dianan väitettiin 
käyttäneen säännöllisesti. 

Julkkis näkee, kokee ja tekee yleensä mitä tahan- 
sa, mikä vain palauttaa hänet takaisin julkisuuteen 
viikon poissaolon jälkeen. Seura-lehti (35/1998) 
tiesi kertoa, että laulaja Marion Rungin elämä on 
seestynyt tutun astrologin hänelle paljastamien men- 
neiden elämien ymmärtämisen myötä. Horoskoop- 
pitehtailija kun oli paljastanut, että ihminen tuo 
jokaisesta eletystä elämästään jotain myös nykyhet- 
keen. Niinpä Rungkin uskoi olevansa erakko- 
luonne, koska hän oli aiemmissa elämissään ollut 
muun muassa Kanadassa erakkona elänyt intiaani ja 
nunna. Hän oli horoskooppitehtailijan mukaan 
myös työskennellyt jossain aikaisemmassa elämäs- 
sään sairaanhoitajana Britanniassa. Siksi hänet olikin 
aina siellä lomaillessa vallannut tunne, että hän ”oli 
tullut takaisin kotiin”. Seuran mukaan Rung oli 
myös ”hurjan kiinnostunut lääkkeistä, mitä ne sisäl- 
tävät, ja siitä, että perhe otti ne varmasti ajallaan”. 

Samassa lehdessä Jari Sillanpää kertoo setvivänsä 
minuuttaan meedioitten avulla. Vesa-Matti Loiri 
ottaa kuulemma vastaan tietoa itsensä ulkopuolelta. 
Tuija Piepponen on vanhaa tietäjäsukua ja hänelle 

muun muassa ennalta näkeminen on yhtä luonnolli- 
nen asia kuin vanhan kansan luonnon merkkien 
tuntemus ja niiden tulkinta. Tarja Ylitalo taas näkee 
enneunia ja sanoo kokeneensa käsiensä kautta vir- 
ranneen parannuksen. Hän oli saanut myös nähdä 
konkreettisia tuloksia rukouksen parantavasta voi- 
masta. Katri-Helenalla on kokemusta automaatti- 
kirjoituksesta. 

Enkeleitten kanssa pelehtivän Satu Silvon tele- 
visio-ohjelma Satua ja totta punoi taannoin ovelasti 
nimensä mukaisesti lääketieteestä ja puoskaroin- 
nista hämähäkinverkon, josta itse pirullakin olisi 
ollut vaikeuksia ottaa selvää, mikä oli totta ja mikä 
valhetta. Se olikin jutun juoni: puoskaroinnin teke- 
minen hovikelpoiseksi, mustan muuttaminen val- 
koiseksi. Tämä on yleensäkin ominaista niin sano- 
tulle voodoo-lääkinnälle. Kun jopa pieniä lapsia 
kävelytetään tulisilla hiilillä, jalkapohjien palo- 
vammoja kutsutaan ”hoitorakkuloiksi”. 

Media voisi välillä harjoittaa itsetutkistelua, 
miettiä vastuutaan. Lukijoiden mieliä saastutetaan 
järjen valon himmentävällä kritiikittömällä saas- 
talla. Ihan kaikkia harhoja ei pitäisi painaa sanoma- 
lehdenkään etusivulle. Jos ufo-kokemuksistaan kuu- 
lu Rauni-Leena Luukanen-Kilde inttää, että kuun 
pimeällä puolella on yli 30 000 hengen kaivossiirto- 
kunta — joukossa avaruushörhöjä — ja että Yhdysval- 
loista ampaisee sinne pari rakettia viikossa, niin on 
irvokasta laittaa sepustus etusivun uutiseksi. Moni 
voi uskoa tarinan todeksi. 

Mediassa on meneillään jatkuvat hullut päivät. 
Ihmisten käsittelyssä käytetään menestyksellä hyväk- 
si herkkusienten kasvatuksesta imuroitua menetel- 
mää. Suurin osa ajasta jengi pidetään pimennossa ja 
välillä sille syötetään sontaa. 


Puoskarointi saastuttaa lääketiedettä 


Uskomuslääkintä on pidettävä tiukasti julkisen tuen 
ulkopuolella. Rajallisten voimavarojen maailmassa 
yhteiskunnallisesti tuetun sairaanhoidon on 
perustuttava vertailuryhmillä tutkittuun, objektii- 
visesti havaittavaan näyttöön vaikuttavuudesta. 
Mikäli julkista rahoitusta ohjaa kansan suosio ja 
subjektiivinen vaikutus, joka ei ole toistettavissa, 
on vaarana terveydenhuollon käytettävissä olevien 
rajallisten resurssien valuminen ihmisten pahoin- 
voinnin ja yleisen elämäntuskan hoivailuun pelk- 
kiin uskomuksiin pohjautuvilla poppakonsteilla. 
Tällöin joudutaan karsimaan tehokkaita lääketie- 





Helsingissä pidettävillä vuosittaisilla 
Hengen ja tiedon messuilla voi 
parannella angstejaan ja muita vaivojaan 
muun muassa ruumiin energliavirtoja 
tasaamalla. 


Kuva: Marketta Ollikainen 


teellisiä hoitoja. 

Jos tieteellinen malli häviää kamppailun julki- 
sessa päätöksenteossa, uskomuslääkintä saattaa val- 
lata alaa myös julkisessa terveydenhuollossa. Euroo- 
passa monet viranomaiset näyttävät olevan valmiita 
myöntämään — sitä mukaa kun uskomuslääkintä hy- 
väksytään kansan keskuudessa yhä yleisemmin — 
että uskomuslääkinnällä saattaa olla tulevaisuudessa 
yhä merkittävämpi rooli terveydenhuollossa. Erot 
suhtautumisessa uskomuslääkintään ovat kuitenkin 
suuria esimerkiksi Euroopan unionin jäsenmaiden 
piirissä, mutta paineet ottaa uskomuslääkinnän hoi- 
toja julkisen sairausvakuutuksen korvausten piiriin 
kasvavat Saksan, uskomuslääkinnän suurkuluttajan 
malliin. Tällöin terveydenhuollon voimavarat hu- 
penevat lumehoitoihin väestön sairauksien ennus- 
teen huonontuessa. 

Tätä synkkää kehitystä saattaa ehkä kuitenkin jar- 
ruttaa raha. Terveydenhuollossa rahat eivät riitä ny- 

kyisinkään kaikkeen vaikuttavaksi osoitettuun hoi- 
toon. Jatkossa hoitojen on lunastettava oikeutensa 
julkiseen tukeen osoittamalla vaikuttavuutensa. 
Tulevaisuudessa kaiken lääkinnän pitäisi siis perus- 
tua tieteelliseen näyttöön. 

Näyttöön perustuva lääketiede saa koko ajan li- 
sää jalansijaa myös Suomen terveydenhuollon ke- 
hittämisessä. Edelläkävijöinä ovat olleet Stakesissa 
(Sosiaali- ja terveysalan tutkimus- ja kehittämis- 
keskus) toimivan terveydenhuollon menetelmien 
arviointiyksikön (FinOHTA) ja Lääkäriseura Duo- 
decimin niin sanotut Käypä hoito-hankkeet, joiden 
tavoitteena on luoda viimeisimpään tutkimustie- 
toon perustuvat hoitosuositukset eri sairauksista ter- 
veydenhuollon henkilöstön käyttöön. 

Yhdysvalloissa lähinnä henkiparannukseen pe- 
rustuvaa niin sanottua terapeuttista kosketusta ol- 
laan taloudellisten realiteettien nimissä häätämässä 
pois sairaaloista, joihin se joitain vuosia sitten tun- 
keutui. Hollannissa terveydenhuollon priorisointi 
on poistanut julkisen tuen homeopatialta, koska sen 
tehosta ei ole näyttöä. Ruotsissa uskomuslääkinnän 
harjoittaminen vaikka vapaa-ajalla voi johtaa ter- 


Uskomuslääkinnässä vain 
mielikuvitus rajana 


U skomuslääkinnällä (engl. belief-pased medici- 
ne, make-believe medicine) tarkoitetaan kaikkia 
sellaisia menetelmiä ja hoitokeinoja, joiden väi- 
tetään torjuvan tai parantavan sairauksia sekä lie- 
vittävän oireita, ja joita käytetään hyväksi sairauk- 
sien tunnistamisessa ilman, että näillä menetel- 
mille ja hoitokeinoille on olemassa mitään tie- 
teellistä näyttöä. Niitä markkinoidaan vaihtoehto- 
na näyttöön perustuvalle lääketieteelle (engl. 
evidence-based medicine), johon virallinen ter- 
veydenhuolto nojaa. 

Uskomuslääkintä pitää sisällään mitä ihmeel- 
lisimpiä hoitokeinoja aina perinteisestä kansan- 
lääkinnästä ja henkiparannuksesta moderneilta 
kuulostaviin terapiamuotoihin kuten bioenerge- 
tiikkaan, jolla oletettuja ruumiin ”energiavirtoja” 
tasaamalla parannetaan muun muassa masen- 
nusta ja muita stressioireita. Hoitomuotoja on 
useita satoja ja uusia keksitään koko ajan lisää. 
Skeptikko Martin Gardner on todennut, ettei us- 
komuslääkinnän parissa tunneta luovuuden ra- 
joja, jopa virtsaa ja ulosteita voidaan käyttää lää- 
kinnällisiin tarkoituksiin. Virtsaterapialla väitetään 


Vapaa Ajattelija 6/2001 


veysammattilaisen ammattinimikkeen käyttökiel- 
toon. Näin kävi taannoin myös suomalaiselle hiven- 
ainehoitoja tarjoavalle lääkärille Kaarlo Jaakko- 
lalle, jolta evättiin lääkärintoimen harjoittaminen 
Ruotsissa, ei kylläkään Suomessa. 

Suomessa uskomuslääkintä jäänee onneksi pää- 
osin julkisen rahoituksen ulkopuolelle lukuun otta- 
matta niitä yksityislääkäreitä ja hoitolaitoksia tai 
harvoja terveyskeskuksia, jotka sulauttavat hoidot 
virallisen, lääketieteellisesti perustellun hyvän 
hoitokäytännön joukkoon laajempien markkinoi- 
den ja paremman asiakastyytyväisyyden toivossa tai 
ajatellen, että ei-sairautta potevat henkilöt voidaan 
hoitaa ei-hoidoilla. Uskomuslääkintä onkin haaste 
kuluttajajärjestöille ja -viranomaisille. Terveys- 
markkinoilla kuluttajasuojatoiminta on täysin ke- 
hittymätöntä. Luotettavan tiedon hankinta hoitojen 
hyödyistä ja haitoista virallisen terveydenhuollon 
ulkopuolella on jäänyt kuluttajien itsensä kontol- 
le. Poliitikot väistelevät jatkuvasti vastuutaan. 

Valitettavasti osin myös julkisesti tuetussa yksityi- 
sessä terveydenhuollossa lääketieteellisesti perus- 
tellun, hyvän hoitokäytännön mukaisen hoidon to- 


parannettavan muun muassa AIDSia, syöpää, 
malariaa ja nivelreumaa. Tosin jotkut terapeutit 
ovat varoitelleet, että virtsan juominen voi aiheut- 
taa sivuoireita kuten pahoinvointia, mutta ne kuu- 
lemma ovat ”aivan normaaleja” reaktioita ja osoi- 
tuksia hoidon tehosta. 

Lääkelaitoksen ylilääkäri Veijo Saano, joka on 
kirjoittanut paljon uskomuslääkinnän taustoista, 
on luokitellut erilaisia hoitokeinoja kategorisesti 
12 ryhmään esimerkein seuraavasti: 

1. Lääkitystä muistuttavat hoidot (homeopatia, 
luonnonlääkkeet, suuret vitamiini- ja hivenaine- 
annokset) 

2. Fysioterapiaa muistuttavat hoidot (napropatia, 
kuhnekylvyt) 

3. Jotkut psykoterapiat tai niitä muistuttavat hoidot 
(transaktioanalyysi, primaaliterapia, orafoterapia) 
4. Heijastevaikutuksiin perustuvat hoidot (jalka- 
pohjien vyöhyketerapia, korvalehtien akupunk- 
tuuri) 

5. Elimistön puhdistamiseen pyrkivät hoidot 
(suolen huuhtelut, kuppaus, suoneniskentä) 

6. Jotkut ruokavaliohoidot (elävä ravinto, makro- 
bioottinen ruokavalio, paasto) 

7. Henkinen harjoittelu (monet meditaatio- ja hyp- 
noositerapiat) 

8. Henkiparannus (energiavirtojen käsittely, kivi- 
terapia, väriterapia) 

teuttamisen valvonta nojaa lähes yksin omaan valis- 
tuneiden potilaiden kanteluihin. Yksityislääkäri voi 
käyttää miten mielikuvituksellisia hoitoja hyvänsä 
ja sairausvakuutus korvaa lääkärissä käynnin. Kela 
saa tiedon vain hoidon kestosta ja luottaa korvausta 
suorittaessaan hoidon lääketieteelliseen pätevyy- 
teen. Lääkärintoimen harjoittamista valvova tervey- 
denhuollon oikeusturvakeskus puuttuu asiaan vain, 
jos potilas tekee valituksen saamastaan hoidosta. 
Porsaanreikä uskomuslääkinnän julkiseen tukeen 
on auki, mikäli myös lääketieteellisen koulutuksen 
tuoma tieteellinen ajattelu osoittautuu pintasilauk- 
seksi. Lääkäriliitto on puheenjohtajansa suulla jo 
puuttunut räikeimpiin tapauksiin. 


Tieteellistä puoskarointia 


Maagisuus jyllää jo jopa tieteen nimeen vannovissa 
yliopistoissa. Esimerkiksi Kuopion yliopiston 
fysiologian laitoksella tutkitaan henkiparannusta ja 
-parantajia. Tutkimusvälineenä käytetään muun 
muassa olioiden ”auroja eli energiakenttiä” paljasta- 


9. Perinteiset kansanlääkinnät (shamanismi, 
ayurveda, akupunktio) 

10. Aineenvaihdunnan voimistamiseen pyrkivät 
hoidot (eräät yrttihoidot) 

11. Erilaisilla teknisillä laitteilla annettavat hoidot 
(magneettikenttähoidot) 

12. Perusteettomat diagnoosimenetelmät (iiris- 
diagnostiikka, kinesiologia, vyöhyketerapiaan liit- 
tyvä diagnostiikka, elektroakupunktuuri, Kirlian- 
kuvaus, aurakuvaus) 


Toisin kuin uskomuslääkinnän tukijat usein väit- 
tävät, eri menetelmien tehoja on yritetty selvittää 
paljon myös tieteellisesti. Tähän mennessä to- 
dellinen näyttö on kuitenkin lähes aina kaikonnut 
laboratorioissa. Jonkinlaista tieteellistä näyttöä 
on saatu lähinnä joidenkin yrttien lääkinnälli- 
sestä tehosta, mutta niissäkin vaikutukset ovat 
yleensä jääneet paljon pienemmiksi kuin taudin 
hoitoon kehitetyissä lääkkeissä. 


Marketta Ollikainen 
Lähteenä jutussa on käytetty mm. teosta Risto Selin: 


Ihmeellinen maailma, Skeptikon tietosanakirja, Ursa 
2001 


vaa kirliankuvausta. Kuopiolaistutkijat uskovat, 
että sormenpäästä otettu kuva kertoo, onko tutkitta- 
va parantaja ”voimallinen taitaja vai häikäilemätön 
huijari”. Eeva-lehdessä (6/2000) oli taannoin artik- 
keli Sotkamon punatukkaisesta noidasta, taikarum- 
pua pärisyttävästä kaukoparantaja Tiina Pölläsestä, 
jonka ”energia” kasvatti tukankin kaljuun päähän. 
Lehdessä olleessa kuvassa toinen kuopiolaistutki- 
joista tutki Pölläsen käsiä ja uskoi, että ”hän ei vielä 
ole huippuparantaja, mutta hän on matkalla sinne”. 
Tutkijassa on selvästi selvänäkijän vikaa! 
Taudinkuvaan kuuluu, että esimerkiksi astrolo- 
giaa vängätään oppiaineeksi professoreineen moniin 
kuuluisiin yliopistoihin. Onko Jupiterin asennolla 


syntymähetkellä ja huume- ja alkoholiriippuvuu- 
della kausaaliyhteyttä? Tällainenkin tutkimushan- 
ke on jo menossa. Ehkä joidenkin mielestä järkevät 
kohteet ovat tieteessä jo loppuneet. 


Kirjoittaja työskentelee terveyssosiologian dosenttina 
Kuopion yliopiston kansanterveystieteen ja yleislääke- 
tieteen laitoksella. Hän on kirjoittanut lukuisia kriittisiä 
artikkeleita muun muassa terveydenhuollon 
priorisoinnista ja yhteiskunnan medikalisoitumisesta 
sekä toimittanut aihetta sivuavia teoksia. 
Tieteentekijöiden liitto valitsi hänet vuoden 
tieteentekijäksi vuonna 2000. 

Myllykangas esitelmöi taikauskon leviämisestä 
terveydenhuoltoon Pohjois-Savon vapaa-ajattelijoiden 
keskustelutilaisuudessa Kuopiossa 4. marraskuuta. 


Maagisuus lisääntyy yliopistoissakin | 


Elämme taikauskon aikakautta. Vaikka Raa- 
matun arvovalta on vähentynyt tieteen voitto- 
kulun myötä, tarvitsee vain sanoa "Amerikassa 
on tutkittu” niin ihmiset uskovat melkein mitä 
tahansa. Näin totesi dosentti Markku Mylly- 
kangas alustaessaan Pohjois-Savon vapaa- 
ajattelijoiden tilaisuudessa Kuopion kaupun- 
ginkirjastossa 4. marraskuuta taikauskon li- 
sääntymisestä lääkinnässä. 

Myllykankaan mukaan taikausko leviää jat- 
kuvasti yhteiskunnassa kokien tosin aika ajoin 
vilkkaita ja vähemmän vilkkaita kausia. Ufo- 
miehet abduktoivat ihmisiä ja astrologia elää 
yhä keskuudessamme, vaikka yliopiston oppi- 
aine se ei enää olekaan — ainakaan Suo- 
messa. 

Uskomuslääkintä paisuu, vaikka oikea ter- 
veydenhuolto ja lääketiede ovat saavuttanut 
suunnattomia voittoja ihmisten elinolojen pa- 
rantamisessa. Kaikkea ei kuitenkaan pystytä 
saavuttamaan, joten apua haetaan vaikka ho- 
meopatiasta tai muusta muodissa olevasta 
huuhaasta. Media käsittelee usein täysin kritii- 

= kittömästi näitä enkeli- tai pyramiditerapioita ja 

* hömppälääkinnän opit ovat levinneet jo tervey- 

' denhuollon oppilaitoksiinkin. 

= = Aihe oli selvästi kiinnostava, sillä tilaisuutta 

' seuraamaan saapui 37 kuulijaa. Keskuste- 

* lussa perättiin muun muassa sitä, miten pal- 
jon erilaisten terapiamuotojen suosiossa on 
kyse aidon huolenpidon ja kuuntelemisen 
puutteesta nykyajan yhteiskunnassa ja sitä 
kautta terveydenhuollossa. 


Ihmeellisistä parantumisista kuultiin oma- 
kohtaisiakin esimerkkejä. Oivallisen lisän kes- 
kusteluun toi tutkija Sergei Kolmakow Kuo- 
pion yliopiston fysiologian laitokselta. Hän yrit- 
tää selvittää, millaisia parantavia ominaisuuk- 
sia henkiparantajiksi ilmoittautuvilla ihmisillä 
on. Kuopion yliopisto onkin jo saavuttanut aina-- 
kin mainetta ennakkoluulottomilla tutkimuk-- 
sillaan. 

Sikäli kuin ymmärsin, voimallisen parantajan 
erottaa Kolmakowin mukaan tutkittavien sor- 
menpäistä kirliankuvausta tai vastaavaa me- 
netelmää käyttämällä. Yleisössä kylläkin epäil- 
tiin käsien energiavirtojen tutkimisen mielek- 
kyyttä. 

Kolmakow kehotti niitä, jotka arvostelevat 
hanketta näennäistutkimuksena ja niukkojen 
varojen tuhlauksena itse perehtymään alan kir- 
jallisuuteen ja tutkimusmenetelmiin. Hän esit- 
teli kalvoja Venäjällä tehdyistä tutkimustulok- 
sista ja sanoi tutkimustyön tekijöihin kuuluvan 
arvostettuja akateemikkoja Venäjän lääketie- 
teen huippuyksiköistä, mikä kylläkin epäilytti 
yleisöä. 

Kaiken kaikkiaan uskomuslääkintä ja siihen 
liittyvät ilmiöt ovat asia, jota terveyspalvelujen 
käyttäjät, päättäjät ja tiedeyhteisö eivät voi noin 
vain sivuuttaa. Viime kädessä kyse on siitä, luo- 
tetaanko rationaaliseen ajatteluun vai usko- 
taanko ihmistä suurempien voimien salaperäi- 
siin vaikutuksiin. / 


kävidavidrvääröäaväärvääviäaviääviärtdärodävkdvkdsv 


iikka akovkäpokapidävidaväarokaikaknokävida kka vödrvtäröda rok viäsvkkseäävtäavianotaonkäviäsvkdvokd 


Osmo Määttä. 

Toimitukselta 


Eräs lukija lähetti toimitukselle kirjeen, jossa hän toivoi artikkelia siitä, miten kuoleman pelkoa tuntevaa 
lasta voisi lohduttaa, kun hänelle ei voi tai ei halua kertoa enkeleistä. Vakava kysymys, jonka eteen varmasti 
monet uskonnottomat vanhemmat ovat joutuneet. 

Länsimaisessa kulttuurissa myytti suojelusenkelin valvovasta silmästä on ollut kätevä tapa lohduttaa 
pelokasta lasta, mutta mitä tarjota tilalle lapselle, joka ei vielä osaa erottaa mielikuvitusmaailmaa todellises- 
ta. Jos joillakin teistä lukijoista on omakohtaisia kokemuksia asiasta tai olette mielestänne löytäneet kysy- 
mykseen toimivia ratkaisuja, kirjoittakaa niistä Vapaa Ajattelija -lehteen. 

Samalla tavoin vakavasti sairaille potilaille ja vanhuksille lohdutukseksi ja henkiseksi tueksi tarjotaan 
lähes yksinomaan — ainakin länsimaisessa kulttuurissa — papillista sielunhoitoa. Tuskin lienee Suomen 
maassa yhtään sairaalaa, jolla ei olisi omaa sairaalapastoriaan. Tietenkin uskonnoton potilas tai vanhus voi 
pastorin palvelusta kieltäytyä, mutta uskon, että myös heillä olisi tarve keskustella jonkun kanssa omista 
tuntemuksistaan ja elämänsä vaiheista tietäessään sen pian päättyvän. 

Minusta tässä olisi työsarkaa myös vapaa-ajattelijoille. Sen lisäksi, että käydään puhumassa kuolleiden 
omaisille hautajaisissa, voitaisiin muistaa näitä ihmisiä jo silloin, kun he vielä tällaista tukea haluaisivat ja 
tarvitsisivat. En tiedä, miten tämän käytännössä voisi toteuttaa — jonkinlaisten saattohoitajien kouluttamista 
ehkä. 

Olen joutunut viime aikoina omalta kohdaltani pohtimaan näitä elämän ja kuoleman kysymyksiä, sillä 
hoidan pian 89 vuotta täyttävää äitiäni, jonka elinkaari ei enää tule kovin kauan jatkumaan. Hän on siinä 
onnellisessa asemassa, että hänellä on omaisia, jotka tukevat häntä, mutta varmasti kaikilla ei näin ole. Tu- 
levaisuudessa vanhusväestön määrä tulee väistämättä kasvamaan, kun me ”suuret ikäluokat” siirrymme 
syrjään työelämästä. Itse en ainakaan haluaisi viettää eloni viimeisiä päiviä paikassa, jossa saisin kuunnella 
päivät pitkät virrenveisuuta ja harrastaa älyllistä voimainmittelöä ainoastaan paikallisen seurakunnan pas- 
torin kanssa. 


T ässä lehdessä vähän sattumalta teemaksi nousi kaiken karvainen humpuukitieto. Joku lukija voi kysyä, 
mitä tekemistä tällaisella huuhaalla on vapaa-ajattelijoiden kanssa. Minusta paljonkin. Kun näitä oppeja 
penkoo vähän syvemmältä, melkein kaikista löytyy jonkinasteinen tuonpuoleiseen henkimaailmaan perus- 
tuva oppirakennelma, vaikka se ei ehkä järin kristillinen olisikaan. Esimerkkinä vaikkapa uskomus, jonka 
mukaan onnesi ja menestyksesi riippuu siitä, miten hyvin tai huonosti olet elänyt edellisissä elämissäsi. 

Toinen asia on kokonaan se, että tällainen mystiikka ja taikausko paitsi ehkäisee ihmistä kehittämästä 
omaa kriittistä ajatteluaan, voi johtaa kohtalokkaisiinkin seurauksiin. Esimerkiksi jotkut voivat uskonnolli- 
sista syistä kieltäytyä lääketieteellisestä hoidosta vaarantaen siten oman ja mahdollisesti myös lastensa hen- 
gen, tai turvautuvat ihmeparantumisia lupaavien puoskareiden apuun. 

Varsinkin terveydenhuoltoon ollaan tunkemassa mitä erilaisempia oppeja ja hoitokeinoja, joilla ei ole 
mitään tekemistä nykyaikaisen lääketieteen kanssa. Jotkut ovat olleet jopa vakavissaan sitä mieltä, että 
tällaisia hoitoja tulisi tukea myös yhteiskunnan taholta, kuten dosentti Markku Myllykangas artikkelissaan 
toteaa (s. 4). 


Olen saanut rinsaasti miellyttävää palautetta kahdesta edellisestä lehdestä. Lukijat ovat olleet tyytyväisiä 
sekä lehden ulkoasuun että sisältöön. Lämmin kiitos teille kaikille siitä. 

Valitettavasti vain päätoimittajuuteni päättyy tähän lehteen, sillä liittohallitus päätti joulukuun kokouk- 
sessaan vaihtaa lehden päätoimittajaa ja nimittää uudeksi päätoimittajaksi liiton puheenjohtajan Erkki 
Hartikaisen, joka ennen minua toimi lehden vt. päätoimittajana alkuvuoden 2001. 

Omasta puolestani kiitän kaikkia lukijoita saamastani tuesta ja toivotan onnea ja menestystä uudelle 
päätoimittajalle hänen vaikeassa ja haastavassa työssään. Itse siirryn nyt muille areenoille, joissa omalta 
osaltani yritän edesauttaa vapaan ajattelun juurtumista tässä yhteiskunnassa. 


Marketta Ollikainen 
Päätoimittaja 

Nuoret haastoivat 
huippufilosofit 


Helsingin työväentalolla Paasitornissa sanat sinkoilivat tammikuisena viikonloppuna, kun 
nuoret filosofin alut ottivat mittaa filosofian suomalaisista guruista ja politiikan vaikuttajista. 
Nuorten filosofiatapahtuman yhteydessä Filosofian ja elämänkatsomustiedon opettajat 
järjestivät lukiolaisille väittelykilpailu, jossa pisimmän korren veti Linnankosken lukion 


joukkue Porvoosta 


T apahtumaan oli kutsuttu useita filosofian ja yhteis- 
kunnan suuria vaikuttajia keskustelemaan ja väitte- 
lemään nuorten kanssa erilaisista filosofisista ja 
oikeudenmukaisuutta koskevista kysymyksistä. 
Tapahtumaa valmistellut työryhmä oli ennakkoon 
valinnut ja valmentanut kullekin puhujalle kaksi 
nuorta, iältään 16 — 25-vuotiasta vastaväittäjää 
kommentoimaan, kyselemään ja keskustelemaan 
luennoitsijan esille tuomista asioista. Myös yleisö 
pääsi osallistumaan keskusteluihin kommenteillaan 
ja kysymyksillään. 

Tapahtuma käynnistyi perjantaina illansuussa 
liikenneministeri Kimmo Sasin alustuksella globa- 
lisaatiosta ja köyhyydestä. Hänelle kampoihin lait- 
toivat Kalle Ristikartano ja Jaana Vapaavuori, jot- 
ka vaativat liikenneministeriä perustelemaan väit- 
teitään globalisaation eduista köyhyyden vähentä- 
misessä. Sasin jälkeen lavalle astui professori Juha 
Sihvola Jyväskylän yliopistosta, joka ruoti maail- 
mankaupan ja globalisaation moraalia. Myös filo- 
sofian historian professori joutui tiukoille nuorten 
vastaväittelijöidensä Jyrki Liukon ja Teemu Turu- 
sen kanssa. 

Lauantaipäivän ohjelma oli jaettu kahteen saliin 
kahden luennoitsijan ollessa lavalla samanaikai- 
sesti. Aamupäivällä juhlasalissa pohdittiin suku- 
puolten välistä oikeudenmukaisuutta ja sosiaalisen 
sukupuolen käsitettä puhujina professori Timo Ai- 
raksinen ja tutkija Kristina Rolin molemmat Hel- 
singin yliopistosta. Toisessa salissa dosentti Terho 
Pursiainen aloitti päivän puhumalla oikeudenmu- 
kaisuuden käsitteestä. Toimittaja Pekka Sauri puo- 
lestaan väitti omassa alustuksessaan, että maailma on 
viime kädessä sopimus. 

Tauon jälkeen areenalle astuivat rikosoikeuden 
professori Pekka Koskinen, joka alusti aiheesta ri- 
kos, rangaistus ja lait haastajinaan Turkka Louekari 
ja Matti Vuorinen. Toisessa salissa innokasta väitte- 


10 





FETOn puheenjohtaja Satu Honkala ja 
väittelykilpailun pääorganisaattori Juha 
Eerolainen jakavat palkinnot finaalin 
voittaneelle porvoolaiselle Linnankosken 
lukion joukkueelle. 


lyä sai aikaiseksi ylitarkastaja Pekka Elo opetushal- 
lituksesta sukupolvien välisistä suhteista ja oikeu- 
denmukaisuudesta. 

Elon haastat Joonas Järvelä ja Osma Suominen 
pistivät koville ylitarkastajan, joka väitti muun 
muassa, ettei tulevilla sukupolvilla voi olla oikeuk- 
sia, koska niitä ei vielä ole olemassakaan. Elo kui- 
tenkin myönsi, että viisas päättäjä ottaa tulevat su- 
kupolvet huomioon päätöksiä tehdessään. 

Kahden Pekan jälkeen pääsi lavalle tutkija Pirjo 
Mäkelä aiheenaan tiede, teknologia ja oikeudenmu- 
kaisuus. Hän kehui tieteen ja teknologian etuja ke- 
hityksen moottorina, mutta myönsi haastajien kom- 
menttien jälkeen, että teknologian ja tieteen kehi- 
tyksellä voi olla haittojakin. 

Mäkelän kanssa yhtä aikaa luennoi toisessa salissa 
Aki Huhtinen Maanpuolustuskorkeakoulusta oi- 
keutetusta väkivallasta. 

Biotekniikka keräsi salin täyteen 


Lauantai-iltapäivän kiinnostavimmaksi aiheeksi — 
ainakin yleisönsä puolesta — nousi bioteknologiaan 
liittyvät filosofiset ongelmat. Aiheesta alusti geeni- 
teknologin filosofisista kysymyksistä hiljattain Turun 
yliopistossa väitellyt tutkija Veikko Launis otsikolla 
bioteknologia, syrjintä ja oikeudenmukaisuus. 

Samanaikaisesti toisessa salissa tunnettu rauhan- 
kasvattaja Helena Kekkonen puhui huomattavasti 
pienemmälle kuulijajoukolle Paolo Freirestä, sor- 
rettujen puolustajasta. Kekkosen keskustelevaa 
luentoa oli kuulemassa vain reilu kolmekymmentä 
henkeä. Silti keskustelu oli vilkasta ja välillä aihees- 
ta hyvin kauas lipsuvaa. Kekkonen puhui muun 
muassa köyhien ja sorrettujen vaikeuksista oppia ta- 
vanomaisin keinoin, oppimismotivaatiosta ja köy- 
hyydestä yleensä. Freiren pedagogiikka oli suurelle 
osalle kuulijoita uusi asia, mutta kuulosti hyvin mie- 
lenkiintoiselta oppimistavalta. 

Lauantain kevyemmästä osasta vastasivat M.A. 
Numminen ja Pedro Hietanen. He olivat koonneet 
puolen tunnin esityksen Wittgenstein-teemasta, 
joka herätti suunnatonta hilpeyttä yleisössä. 

Sunnuntaipäivänä jatkettiin yhdessä salissa. Päi- 
vän aloitti entinen kulttuuriministeri Claes An- 
dersson puhumalla köyhyydestä ja syrjäytymisestä. 
Häneltä perättiin muun muassa poliitikkojen vas- 
tuuta köyhyyden ehkäisyssä. Samalla aiheella jatkoi 
tutkija Matti Kortteinen, joka kertoi köyhyydestä 
ja syrjäytymisestä tehtyjen tutkimusten tuloksista. 

Tauon jälkeen filosofian ja elämänkatsomustie- 
don opettaja Juha Savolainen pohti arvostelun ja 
arvostelijan hyveitä. Seminaarin päätti Helsingin 
yliopiston vararehtori, professori Ilkka Niiniluoto, 
joka selvitti ajatusten oikeudenmukaista kohtelua. 
Hän puuttui erityisesti sanan- ja ajattelun vapauteen 
ja lehdistön oikeuteen julkaista haluamaansa tekstiä. 


Linnankoski voitti väittelykisan 


Seminaaritapahtuman yhteydessä nuoret ottivat mit- 
taa myös toisistaan filosofian ja elämänkatso- 
mustiedon opettajien yhdistyksen FETOn järjes- 
tämässä väittelykisassa, jonka finaali järjestettiin 
sunnuntaina ennen Niiniluodon päätösalustusta. 
Finaalissa kaksi joukkuetta Linnankosken lukion 
joukkue Porvoosta ja Lohjan lukion joukkue väitte- 
livät aiheesta "Oikeudenmukaisuudesta ei voida 
edes keskustella, ellei samalla puhuta vallasta". Väit- 

Väittelykilvan tuomaristo professorit 
Timo Airaksinen (vas,) ja Ilkka Niiniluoto 
(oik.) sekä opetushallituksen ylitarkastaja 
Pekka Elo (kes.) pohtivat pitkään 
joukkueiden paremmuusjärjestä. 

Kuvat: Osma Suominen 


telyn teema oli valittu arvalla. 

Tuomareina finaalissa toimivat professorit Timo 
Airaksinen ja Ilkka Niiniluoto sekä ylitarkastaja 
Pekka Elo, jotka eivät heti päässeet yhteisymmärryk- 
seen joukkueiden paremmuudesta. Lopulta par- 
haimmaksi valittiin Erkki Toivasen valmentama 
Linnankosken joukkue, johon kuuluivat Jani 
Lindroos, Bo Priester, Jari Hanska ja Aki Uutela. 

Seminaari oli laatuaan ensimmäinen Suomessa ja 
se onnistui yli odotusten. Tapahtumaan kutsutut 
alustajat suomalaisen filosofian ja politiikan hui- 
pulta joutuivat kriittisen ja avoimen ilmapiirin val- 
litessa tiukoille nuorten esittämien kysymysten ja 
uusien näkökulmien edessä. Nuoret puolestaan pää- 
sivät näyttämään ajatustensa tuoreudessa piilevän 
voiman. He saivat myös konkreettisesti huomata, että 
harvoin vaikeisiin kysymyksiin on olemassa vain yh- 
tä oikeaa vastausta. 

Päävastuun seminaarin järjestämisestä otti Pro- 
metheus-leirin tuki ry, joka sai taustatukea Paasi- 
tornilta, FETO ry:ltä ja Filosofiaa Virossa ry:ltä. 
Onnistuneen tapahtuman innoittamana järjestäjät 
päättivät jatkaa seminaaria ensi vuonna vähän eri 
teemoin höystettynä. 

Nuorten filosofiatapahtuma pidettiin Paasi- 
tornissa 11. — 13. tammikuuta 2002. 


Outi Mäkelä 


EI 


Harald Bjon 


Uskon kielioppi 


Kriittinen näkemys 
vapaa-ajattelijoiden 
uskontokritiikkiin 


Uskoa jumalan olemassaoloon ei voi eikä 
pidä lähestyä tieteellisesti, koska usko 
itsessään ei voi sisältää mitään perustetta. 
Siksi rehellinen tiedemies mieluimmin 
kysyy, millainen rooli jumalalla on 
uskovaisen elämässä ja ryhtyy tutkimaan 
sitä, sanoo turkulainen matematiikan 
opettaja Harald Bjon esitelmässään, jonka 
hän piti Turun vapaa-ajattelijain opinto- ja 
keskustelukerhossa 15. maaliskuuta 1994. 
Asko Rantanen nauhoitti tuolloin Bjonin 
esitelmän ja on sen nyt toimittanut hänen 
luvallaan artikkeliksi. 


Perustelut: 

Ilmoitan heti, että hylkään William K. Cliffordin 
kuuluisan eettisen ohjeen, jonka mukaan ei pidä 
uskoa mitään ilman riittäviä perusteita. Väärinkäsi- 
tysten välttämiseksi totean olevani ateisti. 

Usko ei nimittäin tarvitse, eikä voi sisältää mitään 
perustetta. Jos jotain ryhdytään perustelemaan, sil- 
loin siihen ei enää tarvitse uskoa. Toisin sanoen, usko 
jo sisältää sen ajatuksen, että perustelun kysyminen 
on väärin. 

Vastaavasti kukaan ei pysty perustelemaan ateis- 
miaan. Minä en ainakaan pysty. Se kuuluu asian 
luonteeseen. 

Kyse on uskon kieliopista, jota yritän nyt selvittää 
tarkemmin. 

Ensiksi. Jos joku tarpeeksi älykäs henkilö todistai- 
si jumalan olemassaolon, se ei heilauttaisi kristittyä 
ihmistä mihinkään suuntaan. Hän toteaisi: ”Tämä 
ei ole meidän jumalamme”. 

Jos joku tarpeeksi älykäs henkilö todistaisi, ettei 
jumalaa ole olemassa, niin kristitty vastaisi: ”Se, mitä 

sinä puhut, on minulle yhdentekevää. 

Harald Bjon luennoi uskoinnoista vapaan 
humanismin aatemaailmasta skeptikoille 


kesällä 1995 Turussa. 
Kuva: Marketta Ollikainen 


Toiseksi. Kristinusko ei ole auktoriteettiuskoa sii- 
nä mielessä, että jokin maallinen valta sanoisi: ”Näin 
on; usko pois.” Tietyssä mielessä jumala on aukto- 
riteetti, mutta se perustuu eri asiaan ja liittyy lähinnä 
uskoon. 

Kolmanneksi. Kristinusko ei ole ennakkoluuloa, 
vaan kristinuskoon on sisäisesti piirretty looginen 
asema tälle uskolle. Tätä jumaluutta ei voi edes 
epäillä. 

Neljänneksi. Aina voi kritisoida uskovaisia, mut- 
ta ei uskontoa. Ainakaan kristinuskoa ei voi tarkas- 
tella kriittisesti juuri sen loogisen aseman vuoksi. 


Tieteellisyys: 


Mitä tieteellinen maailmankatsomus oikeastaan on? 
Onko se luonnontieteellinen? Onko se humanisti- 

nen? Rationaaliselta pohjalta esitetty tieteellinen us- 
kontokritiikki ei osu maaliinsa, koska siinä kritiikin 
kohteena ei ole uskonto uskonnollisin käsittein ym- 
märrettynä. 

Useimmilla tieteellisen maailmankatsomuksen 
kannattajilla ei ole tarpeeksi tieteellistä tietoa, vaan 
he joutuvat turvautumaan auktoriteetteihin. Vain 
muutama harva vapaa-ajattelija Suomessa pystyy 
keskustelemaan esimerkiksi kvanttimekaniikasta 
tieteellisesti. 

Kun on kyse jumalasta, ei voi olla kysymys tietä- 
misestä. Jos todistan, että jumala on olemassa, siinä 
on kyse tiedosta, jolloin usko putoaa pelistä pois. 

Tarkoitan, että uskontoa varten tarvitaan aina 
luottamusta jumalaan. Luottamuksessa ei ole kysy- 
mys tietämisestä, eikä sitä voi missään mielessä sellai- 
sena tarkastella. 

Vertaan nyt logiikkaan. Logiikkaa ei voi tarkas- 
tella, logiikan perusteella voidaan ainoastaan sanoa, 
onko jokin päätelmä oikein tehty vai ei. Yleensä ih- 
miset tietävät, mikä on loogista ja mikä ei ole. Logii- 
kan olemukseen kuuluu, ettei se ole perusteltavissa. 

Kristinusko on verrattavissa logiikkaan. Kristin- 
uskon perusteella sanotaan, mikä on järkevää ja mikä 
ei ole. Näin ollen uskonnoton henkilö, joka ei luota 
jumalaan, on kristityn mielestä vähemmän järkevä 
kuin hän itse. 


Rehellisyys: 
Rehellinen tieteilijä kysyy ensin, mitä kristitty 
ajattelee asioista. 

On epärehellistä soveltaa muka-tietoja ja kriti- 
soida sitten sitä. En voi lähteä siitä, että kuvittelen, 
että kristinusko sanoo niin ja näin — ja sitten totean, 
että kristinusko on väärässä. Täytyy kysyä, miten 
kristitty uskoo. Kristitty on oman uskonsa auktori- 
teetti. Tieteilijän ja kriitikon on pakko seurata tätä 
auktoriteettia ja todeta: ”Näin on”. Sitä ei voi lähteä 
kritisoimaan ulkopuolelta. 

Kristinusko ei ole missään mielessä luonnontiede. 
Jos olisi, sitä tietysti voitaisiin kritisoida luonnon- 
tieteen keinoin. 


Dogmatiikka: 
Kristinusko ei ole dogmatismia. Tosin teologisissa 
tiedekunnissa on dogmatiikaksi kutsuttu opinhaara. 
Tästä ei kuitenkaan voi päätellä, että kristinusko oli- 
si dogmaattinen oppi. Kysykää vaikka papeilta! 
Heidän mielestään se ei ole. 

Olen sitä mieltä, että darwinismi (valintaoppi) 
on totta. Charles Darwinin teorian mukaan ole- 

massaolon taistelusta johtuva niin sanottu luonnon- 
valinta ohjaa eliöiden kehitystä ja sopeutumista. 

Oletetaan nyt, että joku osoittaa darwinismin epä- 
todeksi. Sitten hän kyselee uhmakkaasti ja voiton- 
riemuisesti: ”Mitä nyt? Darwinismi ei pidäkään paik- 
kaansa. Mitä sanot?” 

Vastaan: ”Samantekevää!” Olenko silloin dog- 
maattinen? 


Ihme: 
Jos näen jotain ihmeellistä, tutkin sitä tieteen näkö- 
kulmasta. Kun uskovainen näkee ”ihmeen”, hän kiit- 
tää jumalaa eikä vaadi sen kummempaa todistusta. 
Jos lähden tutkimaan ”ihmettä” tieteellisesti, asen- 
noidun jo valmiiksi niin kuin kyseessä ei olisi ihme. 
Sanaan ”ihme” sisältyy sisäinen logiikka, joka kiel- 
tää meitä tutkimasta sitä tieteellisesti. 
Uskonnollinen ”kielipeli” tai ”elämänmuoto” 
eroavat niin olennaisesti tieteellisistä ja arkisista 
kielipeleistä ja elämänmuodoista, että niiden arvioi- 
minen samoilla kriteereillä on mahdotonta. 


Ristiriita: 
Raamatun ristiriitaisuudet eivät kristityn kannalta 
merkitse yhtään mitään. 

Oletetaan, että joku poikkeuksellisen etevä mate- 
maatikko pystyisi osoittamaan, että aritmetiikassa eli 
tavallisessa koulumatematiikassa on ristiriita. Olen 
itse matematiikan opettaja. Lopettaisinko tämän 
ristiriidan vuoksi laskemisen? Tuskinpa. 

Jos logiikassa löytyy esimerkiksi sellainen risti- 
riita, että A ja ei-A ovat olemassa samanaikaisesti, 
voidaan klassisen logiikan mukaan todistaa mitä 
tahansa (esimerkiksi, että jumala on perkele). 

Ristiriidan löytyminen ei kuitenkaan todista, että 
järjestelmä olisi tyhmä tai huono. Karl Popper on 
todennut, että ”ristiriitoja voi olla sellaisissa mate- 
maattis-loogisissa järjestelmissä, joita kutsutaan hei- 
koiksi duaali-intuitionistisiksi järjestelmiksi”. Niissä 
ristiriidat toimivat loistavasti. 

Kristinusko on absurdi (mahdoton, järjetön, jär- 
jenvastainen) oppi, ja sen kuuluukin olla absurdi, 
kuten Sgren Kierkegaard on todennut. 

Tämä on kuitenkin näkökulmaongelma. Ateisti 
katselee maailmaa eri tavoin kuin kristitty, jonka 
uskonnollista uskoa luonnehtii ”ääretön intressi”. Se 
vaatii täydellistä sitoutumista, ”hyppyä”, koko elä- 
män asettamista uskon varaan. 

Absurdi ei välttämättä tarkoita sitä, että jokin olisi 
mieletöntä todellisuudessa; se vain näyttää siltä. 

Oletetaan, että kaksi kaverusta on samaa mieltä 

siitä, että 10+11=21 tai että 1+1=2, mutta sitten 
heille tuleekin erimielisyyttä siitä, mikä on laskun 
1+2 tulos. Toisen mielestä tulos on 3, toinen väittää 
sen olevan 10. 

Selitys on siinä, että toinen kaveruksista suoritti 
laskutoimituksen kymmenjärjestelmän mukaan ja 
toinen käytti kolmepositiojärjestelmää, jossa vain 
numerot O, 1 ja 2 esiintyvät lukuina. Näin ollen 1+2 
on pakostakin 10 (luetaan yksi nolla). Tätä lasku- 
tapaa käyttävä henkilö oli siis kahdesta ensimmäi- 
sestä laskuesimerkistä vain näennäisesti samaa miel- 
tä. 

Kristinusko ei ole muodollinen oppi, vaan käy- 
tännöllinen. Näin ollen se on avoin maailman- 
katsomus. Tarkoitan tällä sitä, että tietynlaiset loogi- 
set säännöt eivät sovellu siihen. 


Älyllistäminen: 

Kristinuskon oppeja ei voi intellektualisoida (älyl- 
listää). Ei voi kysyä, miksi armo kuuluu kokonai- 
suuteen. Ei voi ihmetellä, että jumala on predes- 
tinoinut (määrännyt ennakolta) armonvalitsemuk- 
sensa. Fi voida kritisoida neitseellistä syntymää, ja 
niin edelleen. 

Nämä asiat kuuluvat kaikki samaan järjestel- 
mään, jossa ne ovat riippuvaisia toisistaan. Jos otan 
yhden osan pois, kokonaisuuden merkitys muuttuu 
välittömästi. Vertailun vuoksi otan esimerkin shak- 
kipelistä. Jos jokin nappula poistetaan, peli ei ole 
enää shakkia. 

Jos kristinuskosta otetaan pois armo (dogmi), tä- 
mä uskonto ei ole enää kristinuskoa. 


Aika: 

Kristinusko puhuu kahdesta eri aikakäsitteestä. En- 
sinnäkin on inhimillinen aika, joka Uudessa testa- 
mentissa esiintyy khronos-sanana (aika, aikaa kos- 
keva). Se kulkee menneisyydestä nykyhetken kaut- 
ta tulevaisuuteen. Kaikki potentiaalit eli mahdolli- 
suudet ovat inhimillisessä khronos-ajassa. Ihmisen 
elinaika on khronos-ulottuvuudessa. 

Sitten on varsinkin Johanneksen evankeliumissa 
ja alkukristillisyydessä viljelty aioni-aikakäsite (ai- 
kakausi, ajanjako, ikuisuus, maailmankausi). Tässä 
jumalan ajassa kaikki esiintyy preesensissä; ei ole 
mennyttä aikaa eikä tulevaa. Iankaikkisuus on juuri 
nyt, koska se on ajatonta. 

Kun ihminen ”tulee uskoon” jumalan armosta 
(usko tulee aina ”ylhäältä”) hän tavallaan saa ”ha- 
jua” tästä jumalallisesta aikaulottuvuudesta. Ian- 
kaikkisuus merkitsee ajan tuolla puolen olevaa ei- 

aikaa. 

Kun ihminen elää jumalan ja Kristuksen yhtey- 
dessä, hän elää koko ajan preesensissä, nykyhetkessä. 
”Ylösnousemus” on jo tapahtunut silloin, kun ihmi- 
nen elää kristinuskon mukaan. Iankaikkinen elämä 
ei siis kronologisessa mielessä tarkoita ikuisesti kes- 
tävää elämää. 


Moraali: 

Mikäli kristitty tekee hyviä tekoja palkkion toivossa 
päästäkseen ikuiseen elämään, hän tekee syntiä. 
Kristillinen moraali on hyvemoraalia niin kuin 
antiikin kreikkalaisilla ajattelijoilla. 

Nykyinen moraali meillä Suomessa on utilitaris- 
mia, hyötyfilosofiaa. Siveellisen toiminnan tarkoi- 
tusperänä on yleinen hyöty, yleishyvä; niin suuri 
määrä onnea ja nautintoa kuin mahdollista niin mo- 
nelle kuin mahdollista. 

Toivon, että voisimme siirtyä takaisin antiikin 
kreikkalaisten ajattelutapaan. 


Reunahuomautuksia 
uskon kielioppiin 


o Evidenssillä tarkoitetaan ilmeisyyttä ja eh- 
dotonta varmuutta, siis itsestäänselvyyttä. Evi- 
dentialistiset teistit ja evidentialistiset ateistit 
eivät juuri poikkea toisistaan. Uskonnollinen 
fundamentalisti ja tieteellinen ateisti siis usko- 
vat kumpikin, että perusteet ratkaisevat, miten 
jumalaan tulee suhtautua. 


o Dogmatismi tarkoittaa käsitysten (varsinkin 
perustavanlaatuisten) omaksumista ilman kriit- 
tistä tutkimusta. Dogmatiikka on teologian 
haara, joka järjestelmällisesti käsittelee niitä 
kirkollisesti hyväksyttyjä uskonkappaleita, joi- 
den perustana on jumalan ilmoitus. Järjestel- 
män edellytyksenä on, että oppilauseita ei voi 
eikä tarvitse todistaa. 


o Onaivan turhaa etsiä tieteellisiä selityksiä 
uskonnollisille kertomuksille ihmeistä tai ar- 
vioida ihmekokemusten uskottavuutta tieteen 
valossa. Antti Eskola ilmaisee Uskon tunnus- 

Rukous: 

Kun kristitty rukoilee saadakseen jotain, hän ei ole 
ymmärtänyt, mistä on kysymys. Jumalaan ei voi vai- 
kuttaa. Ennen aikojen alkua on jo määrätty, mitä tu- 
leman pitää. 

Rukous ei ole magiaa (taikuus, taikominen), jol- 
la pyritään vaikuttamaan asioihin. Rukous voi olla 
kiitollisuutta, se voi olla tapa tai hätähuuto. 

Vastaavasti luonnonkansoille ominainen sade- 
tanssi ei ole magiaa. Primitiiviset ihmiset eivät pyri 
saamaan aikaan sadetta tanssimalla. He tietävät, mil- 
loin sade on tulossa ja ajoittavat tanssinsa sen mu- 
kaan. Sadetanssi on rituaali, joka suoritetaan ennen 
sadekautta. 


Filosofia: 

Filosofisessa mielessä usko tarkoittaa, että jumalalla 
on merkitystä elämässäni. Vastaavasti uskonnoton 
ihminen ajattelee, ettei jumalalla ja uskonasioilla 
ole merkitystä elämässäni. 


telua -teoksessaan (Otava, 1999) asian näin: 
”Jos teksti kertoo ihmeestä, niin se kertoo ih- 
meestä eikä suinkaan siitä, ovatko 'ihmeet 
mahdollisia vai ei.” 


o Tanskalainen filosofi Soren Kierkegaard 
korosti ihmisen yksilöllisyyttä ja filosofian vaja- 
vaisuutta; olihan se yksityisen ihmisen näkö- 
kulmasta riippuvainen. 


o Predestinaatio eli armonvalitsemus tarkoit- 
taa, että ihmisen iankaikkisella autuudella on 
ihmisestä itsestään riippumaton perustuksen- 
sa jumalassa. 


o Psykologisessa mielessä preesensaika on 
ajanjakso, jonka voimme välittömästi elää ja 
selvästi käsittää (kokeiden mukaan 2 — 4 se- 
kuntia). 


o Uskojumalaan ei arkiajattelussa ole muuta 
kuin ”jumalan” käsitteen käyttämistä. Usko- 
muksen käyttö ei seuraa uskosta, vaan usko 
käytöstä. Useiden ihmisten mielestä usko ju- 
malaan on käyttökelpoinen käsite. Usko idean 

Uskonnottomalla henkilöllä on usein tieto- 
opillinen asenne jumalaan. Hän on väärässä, jos hän 
kysyy onko jumalaa olemassa. Itse kysymys jo 
osoittaa, ettei hän ymmärrä, mistä on kysymys. 

Jumalan olemassaoloa ei pidä lähestyä tieteelli- 
sesti. Hölynpölyä on myös lause, että jumala on/ei 
ole mahdollisesti olemassa. 

Pitää kysyä, minkälainen todellisuus tämä juma- 
lallinen todellisuus oikein on ja lähteä sitä tutki- 
maan tieteellisesti. Fyysikko kysyy, minkälainen to- 
dellisuus fyysisillä esineillä on. Hän ei kysy, onko 
fyysisten esineiden todellisuus olemassa. 

Myöskään kristitty ei kysy, onko jumala todella 
olemassa. Pelin sääntöihin kuuluu, ettei tätä epäillä. 
Mahdollisuus, ettei jumalaa olisikaan olemassa, ei 
esiinny uskovaisen käytännössä. Samoin ei fysikaa- 
lisia esineitäkään aseteta kyseenalaiseksi fysiikassa. 

Rehellinen tiedemies kysyy, minkälainen rooli 
jumalalla on uskovaisen elämässä ja ryhtyy tutki- 
maan sitä. O 


totuuteen seuraa tästä käytöstä. 


& Harald Bjonin ese tärkein K on. | 





usein liitetty fideistinen (uskovaisuus) 
miateoria, jonka mukaan uskonto on itsenäi- - 
nen elämänmuoto. Tästä lähtökohdasta 
dytään vaikeaan ongelmaan, joka Bjoni | 
telmässä jäi käsittelemättä. Jos uskonnolliset | 
elämänmuodot ovat itseriittoisia ja suljettuja | 
siten, että niitä voidaan aidosti ymmärtää vain ' 
niiden sisäpuolelta niiden omin kriteerein, pää- - 
dytään kulttuuriseen relativismiin (kaikki on 
suhteellista; kaikki käy; on mahdotonta saavut- 
taa varmaa ja yleispätevää tietoa). Silloin 
kriittisen keskustelun mahdollisuus katoaa. 










e Sami Pihlström on koonnut mielenkiintoi- | 
sia uskonnonfilosofisia esseitään kirjaan Usko, 
järki ja ihminen (Suomalainen teologinen kir- - 
jallisuusseura, 2001). Hän etsii evidentialismin p 
ja fideismin välistä maltillista keskitietä prag- - 
matismin (inhimillisen toiminnan) pohjalta. 





Asko Rantanen. 


Robert Brotherus 


Ateistin ja uskovaisen moraali 


Robert Brotherus päättää artikkelisarjansa Ateistin ja uskovaisen moraalista, joka perustuu hänen 
Helsingin Vapaa-ajattelijoiden jäsenillassa pitämäänsä esitelmään. Artikkelisarjan aiemmat osat 


on julkaistu Vapaa Ajattelijassa 4/2001 ja 5/2001. 


OSA 3: Moraalin kehityshistoria 


Kysymystä moraalin synnystä voidaan lähestyä myös kehityshistoriallisesta näkökulmasta, 
pohtimalla minkälaiset luonnonvalinnan voimat ovat ihmiseen johtaneessa evoluutiossa 


saaneet aikaan moraalitunteiden kehityksen. 


Epäitsekkyyden paradoksi 


Moraalin syntyä ja kehitystä ihmiskunnan historiassa 
tarkasteltaessa kiinnittyy huomio ensimmäisenä sii- 
hen, että evoluution mekanismina toimivat eloon- 
jäämiskamppailu ja luonnonvalinta näyttävät ole- 
van ristiriidassa korkeaan moraaliin kuuluvan hy- 
vyyden ja epäitsekkyyden kanssa. Eikö luonnonva- 
linnan periaatteesta pitäisi seurata rajaton itsekkyys? 
Muun muassa tätä kysymystä tarkastelee evoluutio- 
psykologian tieteenala. Alan teoreettinen ja havain- 
noiva tutkimus ovat osoittaneet, että ensimmäinen 
arvaus itsekkyydestä evoluution ainoana loogisena 
lopputuloksena ei ole koko totuus, vaan että tietyissä 
olosuhteissa saattaa valintapaine johtaa epäitsek- 
kääseen, jopa uhrautuvaan käytökseen. 
Ensinnäkin on huomioitava, että luonnonvalin- 
nan kohteena eivät ole aina kokonaiset yksilöt vaan 
yksittäiset perintötekijät. Sattumanvaraisen mutaa- 
tion kautta syntynyt perintötekijä, joka tavalla tai 
toisella tukee itsensä leviämistä, yleistyy populaa- 
tiossa. Yleisimmässä ja yksinkertaisimmassa tapauk- 
sessa perintötekijä parantaa suoraan kantajansa 
ominaisuuksia ja siten kykyä saada jälkeläisiä. Perin- 
tötekijä voi kuitenkin tukea itsensä leviämistä — ja 
siten yleistyä — myös aiheuttamalla hyötyä muille sa- 
maa geeniä kantaville yksilöille. Tämä tulee voi- 
makkaimmin esiin rakkaudessa omia lapsia kohtaan. 
Tämä ominaisuus on täydellisestä ja uhrautuvasta 
epäitsekkyydestään huolimatta yleistynyt, koska sen 
toteuttavat perintötekijät lisäävät kantajansa lasten 

hyvinvointia ja sitä kautta itsensä leviämistä (koska 
on todennäköistä, että lapsi kantaa samaa perintö- 
tekijää). Samalla tavalla on perusteltua, että perintö- 
tekijät, jotka aiheuttavat epäitsekästä käytöstä muita 
sukulaisia — sisaruksia, vanhempia, serkkuja ja niin 
edelleen — kohtaan yleistyvät, joskin valintapaine 
on sitä heikompi mitä kaukaisemmasta sukulaisesta 
on kyse. 

Sukulaisista välittämiseen ajava valintapaine on 
käytännössä johtanut välittämiseen kaikista lähei- 
sistä ihmisistä. Koska ihmisellä ei ennen geenitekno- 
logian keksimistä ole ollut mitään keinoa selvittää 
kuinka läheistä sukua kukin hänelle todella on, on 
lähellä sijaitseminen muotoutunut sukulaisuuslähei- 
syyden mittariksi: samassa perheessä asuvat ovat tär- 
keämpiä kuin muut kylän asukkaat, samassa kylässä 
tärkeämmät kuin muissa kylissä ja samassa heimossa 
asuvat tärkeämpiä kuin muissa heimoissa. Adoptio- 
lasta kohtaan tunnettu rakkaus on yhtä aitoa kuin 
biologisen lapsen kohdalla, vaikka äidinvaisto on- 
kin kehittynyt omia jälkeläisiä suosivasta valinta- 
paineesta. 

Toiseksi, epäitsekkään ”hyvän' käyttäytymisen 
valintapainetta on todennäköisesti lisännyt vasta- 
vuoroisen käytösmallin kehitys. Kun ihmisten muisti 
ja päättelykyky ovat kasvaneet vuosituhansien saa- 
tossa, on ihmiselle kasvanut eläinkunnassa harvinai- 
nen kyky rakentaa ystävyyssuhteita, joihin kuuluu 
vastavuoroinen toisen auttaminen. Sosiaalisessa 
ympäristössä, joka mahdollistaa ystävyyssuhteiden 
kehityksen, tulee tilanteita, joissa epäitsekäs ”hyvä' 

käytös tukee yksilöä epäsuorasti, koska se vahvistaa 
hänen ystävyyssuhteitaan ja sosiaalista asemaansa ja 
siten todennäköisyyttä, että hän saa vastavuoroista 
tukea tulevaisuudessaan tarvitessaan sitä itse. 

Kolmanneksi, evoluution valintapaine voi vai- 
kuttaa myös kokonaisten ihmisryhmien tasolla. 
Esihistoriallisella ajalla sellaiset heimoyhteisöt, jot- 
ka ovat olleet sisäisesti yhteistyökykyisiä ja joissa yk- 
silöt ovat tarpeen vaatiessa uhranneet omat itsekkäät 
tarpeensa yhteisön yhteisen hyvän saavuttamiseksi, 
ovat saaneet kilpailuetua verrattuna sisäisesti riite- 
leviin yhteisöihin, joissa jokainen ajaa vain omaa 
etuaan. Näin kokonaiset ryhmät ovat voineet 
syrjäyttää toisia ryhmiä ja lisätä 'moraaligeenien' 
levinneisyyttä ihmiskunnan kokonaisuudessa. 

Näistä epäitsekästä käytöstä tukevista evoluution 
valintatekijöistä ei toki seuraa, että ihminen olisi 
pohjimmiltaan hyvä? sen paremmin kuin pahakaan. 
Eri tekijöiden merkitykset vaihtelevat ympäristöstä 
ja tilanteesta riippuen ja siten kaikissa meissä on 
enemmän tai vähemmän itsekästä 'pahaa' ja epä- 
itsekästä '”hyvää'. 


Eri moraalikäsitysten yhteneväisyydet 


Moraalin synnyn evoluutiobiologinen malli selittää 
myös sen, miksi useissa toisistaan eristyneissä 
ihmisyhteisöissä on havaittu usein keskenään saman- 
tapaisia moraalisääntöjä. Olen tosin keskusteluissa 
uskovaisten kanssa ajoittain kuullut esitettävän 
myös sellaisen argumentin, että maapallon eri ihmis- 
yhteisöjen samansuuntainen moraali todistaa mo- 
'raalin absoluuttisuudesta tai jopa jumalallisuudesta. 
Samansuuntaiset moraaliopit todistavat kuitenkin 
moraalin jumalallisesta alkuperästä yhtä vähän kuin 
se, että kaikilla ihmisillä on kaksi kättä todistaisi 
jumalan luoneen ihmiset. Kaikilla ihmisillä on kaksi 
kättä, koska kaikki polveutuvat pienestä joukosta 
afrikkalaisia kantaihmisiä, joilla oli kaksi kättä. Sa- 
moin tuon esihistoriallisen ihmisjoukon omaavat 
moraalista toimintaa tuottavat perintötekijät ovat 
periytyneet heidän jälkeläisilleen ympäri maailman. 
Ihmisen perimä ei ole kovin paljoa noista ajoista 
ehtinyt muuttua. Verrattaessa tänä päivänä ketä 
tahansa kahta ihmiskunnan ihmistä toisiinsa, 
havaitaan että yli 99 prosenttia heidän perintö- 
tekijöistään on täysin identtisiä. 

Toinen seikka, joka on aiheuttanut samansuun- 
taisuutta eri yhteisöjen moraalikäsityksissä, on 
yksinkertaisesti se, että edellä mainitut moraalista 

toimintaa kehittävät valintapaineet ovat olleet sa- 
mantyyppisiä kaikissa yhteisöissä. Sosiaalisten 
yhteisöjen sisäiset ongelmat — varastaminen, viha ja 
väkivalta, kateus — ovat kaikissa yhteisöissä melko 
samantyyppisiä. Samankaltainen valintapaine joh- 
taa evoluutiossa usein samantyyppisiin lopputulok- 
siin, siis tässä tapauksessa samantyyppisiin moraali- 
sääntöihin. 

Vastaava esimerkki biologisen evoluu-tion 
puolelta on silmä: esimerkiksi ihmisellä ja mus- 
tekalalla on hyvin samankaltainen linssirakentee- 
seen perustuva silmä. Silti ihmisen ja mustekalan 
yhteisellä esi-isällä ei ole ollut nykytutkimuksen va- 
lossa silmiä: samankaltainen silmä on kehittynyt 
evoluutiossa ihmiselle ja mustekalalle toisistaan täy- 
sin riippumatta — evoluutio on päätynyt samanlai- 
seen ratkaisuun samanlaisen valintapaineen edessä. 
Ei siis ole ihme, ettei ole löydetty yhteisöjä, joissa 
laajamittainen omaan heimoon kohdistuva tap- 
paminen tai varastaminen olisi hyväksyttävää. Jos 
sellaisia onkin joskus ollut, ne ovat hävinneet kauan 
sitten omaan sisäiseen mahdottomuuteensa. 


Kulttuurinen evoluutio 


Biologisen 'moraaligeenejä? kehittävän evoluution 
rinnalla vaikuttaa kulttuurillinen evoluutio: gee- 
neistä riippumaton käsitysten ja ajatusmallien leviä- 
minen ja muuntuminen ihmisyhteisössä. Eri aika- 
kausina, eri yhteiskunnissa ja eri ihmisillä moraali- 
käsitykset ja niiden taustalla olevat tunteet vaihtele- 
vat. Pitkällisessä sodassa voi ihmisten tuhoaminen 
kohota hyveen tasolle. Joiltakin eristyneiltä sade- 
metsien heimoilta on tavattu länsimaalaisittain hy- 
vinkin erikoisia moraalikäsityksiä, jotka ovat olleet 
seurausta heimon erikoisista elinolosuhteista. 

Ihmismieli on hyvin joustava. Biologisen evo- 
luution kannalta lyhyellä 100 — 10 000 vuoden 
aikavälillä moraaliopit muuttuvat lähinnä kulttuu- 
rin tasolla: lapset oppivat aikuisilta vallitsevat sään- 
nöt ja nuo säännöt itse kehittyvät ympäristön mu- 
kaan. Mielen joustavuus tässä suhteessa on ollut tär- 
keä ominaisuus selviytymisen kannalta, vaikka ny- 
kypäivän näkökulmasta voimmekin todeta sen joh- 
taneen siihen, että lapset ovat erityisen herkkä- 
uskoisia ja manipuloitavia. 

Kulttuurista moraalievoluutiota voidaan katsoa 
edustavan myös uskontojen moraalioppien: ne 
leviävät yhteisöissä, kilpailevat määräävästä ase- 
masta ja muuntuvat tilanteen mukaan. Hyvänä 


ää 


esimerkkinä tästä on juutalaisuuden opeissa syntynyt 
muunnos vuoden 500 eaa. vaiheilla. Uskontoon ei 
ollut kuulunut minkäänlaista oppia elämästä 
kuoleman jälkeen — hyvän uskovaisen uskottiin 
saavan palkintonsa tässä elämässä. Noihin aikoihin 
joutui kuitenkin Israel taas kerran vihollisvaltion 
vallan alle aloittaen erityisen voimakkaat vainot 
hartaita juutalaisen uskon edustajia kohtaan. Muu- 
tospaineen edessä syntyi tuona aikakautena oppi 
kuolemanjälkeisestä elämästä, jossa hyvien usko- 
vaisten usko viimein palkitaan ja paha saa palk- 
kansa. 


Epilogi 
Onko millään mitään merkitystä? 


Ajatukset, tunteet, ihmiset, valtakunnat, koko maa- 
pallo ja maailmankaikkeus ovat pohjimmiltaan vain 
atomien heilahtelua. Mitään suurta elämän, ihmis- 
kunnan tai universuminkaan tarkoitusta ei ole nä- 
kyvissä. Mutta uskonnottomilla ihmisillä lienee 
keskimääräistä enemmän kykyä hyväksyä todennä- 
köisin vaihtoehto myös silloin, kun se ei ole kaikilta 
osin miellyttävä. Ja toisaalta, vaikka tällainen realis- 
tinen asenne epäilemättä vaikuttaa ikävältä usko- 
musten pilvilinnoista katseltuna, niin täältä 'maan 
kamaralta”, realismin laaksosta katsottuna siinä ei ole 
mitään vikaa. 

Ihmiset voivat epäilemättä kokea suurta riemua 
noustessaan uskon pilvilinnoihin ja suurta tuskaa 
joutuessaan niistä laskeutumaan, mutta tavallinen 
tasainen elämä täällä alhaalla ja siellä ylhäällä voi 
olla aivan yhtä onnellista tai onnetonta. Ja kun 
ajatukseen universaalin taivaallisen moraalin ja 
tarkoituksen olemattomuudesta tottuu, nousevat 
aivan toisella tavalle esille astetta pienemmät mutta 
niin paljon todellisemmat tarkoitukset: ihmisen itse 
itselleen luomat päämäärät. Arvokkaina pitämil- 
lemme asioille omistautuminen; ihmissuhteiden, 
ihmisyhteisöiden ja kulttuurin kehittäminen; maail- 
mankaikkeuden rikkaan rakenteen tutkiminen ja 
yhä parempi ymmärtäminen. Maailmankaikkeus ei 
itsessään tarjoa syytä sen paremmin fanaattiseen 
onneen kuin synkkään epätoivoonkaan. Onpahan 
vain tapahtumia ja ilmiöitä, joita voimme mielen- 
kiinnolla tarkkailla, tuntien iloa niistä mahdolli- 
suuksista, jotka meillä ihmisolentoina on. 6 

Humen giljotiini 


Tulisiko tieteen antaa ohjeita ihmisten elä- 
mään? Voiko tiede antaa ohjeita ihmisen elä- 
mään? Nämä ovat tärkeitä kysymyksiä, eikä 
kyse ole mielipiteestä vaan sanan ”tiede” mää- 
ritelmästä. 

Lähestyn asiaa kuitenkin mielenkiintoisem- 
masta näkökulmasta: pohdin niin sanottua 
Humen giljotiinia. David Hume oli aikansa ne- 
rokkaimpia filosofeja 1700-luvulla ja pitkälle 
sen jälkeenkin. Hänen mukaansa nimettiin filo- 
sofinen dilemma Humen giljotiini, jota tulee 
mielestäni miettiä, kun puhutaan tieteen sovel- 
tamisesta. Se muotoillaan yleensä näin: 


TOSIASIOISTA EI VOI JOHTAA ARVOJA. 


Vaikka lause olisikin tosi, se on yhtä mielen- 
kiinnoton kuin lause ”hevosesta ei voi johtaa 
kissaa”. Jos johtamisella tarkoitetaan vaikka 
jotain loogista päättelyä, niin on selvää, että 
johtamissuhdetta ei ole hevosen ja kissan vä- 
lillä. Sen sijaan joistakin lauseista voidaan joh- 
taa toisia lauseita. Giljotiinin voisi muotoilla siis 
paremmin: 


TOSIASIAVÄITTEISTÄ EI VOI JOHTAA 
ARVOARVOSTELMIA. 


Tällöin oletetaan, että on olemassa kahden- 
laisia lauseita. Tosiasiaväitteitä voisivat olla 
esim. seuraavat: 

”Vapaa-ajattelijat ovat Suomen uskonnottomien 
etujärjestö.” 

”Vapaa-ajattelijoiden Helsingin toimisto sijait- 
see Haagassa.” 

ja arvoarvostelmia voisivat olla seuraavat: 


”Valehteleminen on moraalisesti väärin” 

”Valehteleminen on moraalisesti oikein.” 


Tosiasiaväitteen ei siis tarvitse olla tosi (toimisto 
sijaitsee Kalliossa) eikä arvoarvostelman eet- 
tisesti hyväksyttävä. 


Giljotiinista on esitetty tällaisiakin versioita: 


SIITÄ, MITEN ASIAT OVAT, EI SEURAA 
MITÄÄN SIIHEN NÄHDEN, MITEN ASIOIDEN 
PITÄÄ OLLA. 


tai jos pysytään lauseiden välisissä suhteissa: 


OLEMISLAUSEISTA EI SEURAA NORMI- 
LAUSEITA. 


Tosiasiaväitteet (T-lause) ja arvoarvostelmat (A- 
lause) eivät tietysti kata kaikkia suomen kielen 
lauseita esimerkiksi huudahduksia, kysymyk- 
siä tai muita sellaisia. Voidaanko lauseet siis 
jakaa näin helposti kahtia A:han ja T:hen? 
”Osmon mielestä valehteleminen on paha asia” 
ei ole A-lause, vaikka se puhuukin arvostuk- 
sista. Sekin voitaisiin muotoilla selvemmin 
”Osmo hyväksyy periaatteen 'Valehteleminen 
on paha asia”. Entä onko lauseita tai virkkeitä, 
jotka olisivat molempia? 

”Osmo kirjoittaa koneella tai valehteleminen 
on väärin” on melko mieletön lause. ”Osmo on 
helsinkiläinen virkamies” tarkoittaa, että Osmo 
on virkamies ja helsinkiläinen. ”Osmo on hel- 
sinkiläinen hyvä virkamies” sen sijaan tar- 
koittaa, että Osmo on virkamiehenä hyvä, ei 
että Osmo on hyvä JA virkamies. Osmo ei vält- 
tämättä ole ihmisenä hyvä. ”Osmo kirjoittaa ty- 
perästi” ei ole sama kuin että ”On typerää, että 
Osmo kirjoittaa”. 

Lauseita siis on erilaisia, ja niiden käytössä 
on oltava tarkkana — varsinkin kun puhutaan 

tieteestä ja arvoarvostelmista. Oikeastaan tie- 
dämme aivan liian vähän siitä, miten ylipäätään 
ihminen muodostaa arvoarvostelmansa - tai 
moraalisen luonteensa. 

Entä mikä on giljotiinin suhde yleisinhimilli- 
siin päämääriin, jos sellaisia voidaan katsoa 
olevan? Voidaanko edes? Ehkä inhimillisen 
kärsimyksen vähentäminen voisi olla lähim- 
pänä tällaista tavoitetta. Jos joku joskus kek- 
sisi asian, jota noudattamalla inhimillinen onni 
lisääntyisi merkittävästi, mutta jota olisi kuiten- 
kin vaikea ”myydä” demokratiassa (vaikka rah- 
vas olisi miten valistunut) niin miten tämän kek- 
sijän tulisi toimia? Tiede tuskin antaisi toimin- 
taohjeita. 

Tiede tutkii sitä, miten asiat ovat, eikä se 
anna moraalisia ohjeita. Se kertoo vain syy- 
seuraus -suhteista, joiden perusteella voimme 
tehdä valintojamme. 

Maailmanparantaminen tieteeseen tai mihin 
tahansa muuhun vedoten on toki kaunis piirre 
ihmisessä, mutta joidenkin mielestä se on ra- 
sittavaa ja holhoavaa. Kokonaan toinen seikka 
on se, että maailmanparantaminen jumaliin ve- 
doten on vielä rasittavampaa, suorastaan ilkeä- 
mielistä. 

Lopuksi on vielä katsottava, mitä Hume sa- 
noi päätöksenteosta. Hänen mukaansa moraa- 
listen ratkaisujen perustelemiseksi emme voi 
vedota käsitteellisiin totuuksiin emmekä tosi- 
asioihin vaan tosiasioiden meissä herättämiin 
tunteisiin. Moraalilauseet ovat hyväksymisen 
tai paheksumisen tunteen ilmauksia. Moraali- 
nen hyväksyminen perustuu siihen, että jokin 
koetaan miellyttäväksi. Tarkkaile tunteitasi! 


Osmo Tammisalo 

Ympärileikkaus 


el kuulu lääketieteen piiriin 


Maailmassa arvioidaan tehtävän vuosittain yli 
kymmenen miljoonaa rituaalista eli uskonnon mää- 
räyksiin perustuvaa ympärileikkausta. Ehkä jopa 
kuudennes maailman miespuolisesta väestöstä on 
ympärileikattu, useimmat uskonnollisista syistä. Pe- 
rinnäistavan vuoksi tehdyt ympärileikkaukset ovat 
kuitenkin tarpeettomia, traumatisoivia ja jopa vaa- 
rallisia, sanoo professori Esko Länsimies Kuopion 
yliopistosta. Hän puhui ympärileikkausten merki- 
tyksestä lääketieteen näkökulmasta Pohjois-Savon 
Vapaa-ajattelijoiden järjestämässä keskustelutilai- 
suudessa Kuopion kaupunginkirjastossa 9. loka- 
kuuta. 

Ympärileikkaukset ovat Lähi-idässä syntyneiden 
paimentolaisuskontojen jäseniltään edellyttämä toi- 
menpide. Poikien ympärileikkaus kuuluu uskon- 
nollisiin määräyksiin juutalaisuudessa ja islamissa, 
ja toimenpide määrätään tehtäväksi näiden uskon- 
tojen pyhissä kirjoissa. Juutalaiset poikalapset leika- 
taan yleensä kahdeksan päivän ikäisinä ja islamin- 
uskoiset viimeistään seitsenvuotiaina. Islamilaisten 
yhteisöjen käytännöt vaihtelevat hyvin laajasti. 

—Rituaaliset tapamme ja tabumme ovat syntyneet 
kokemuksen myötä hyväksi havaituista käytän- 
nöistä. Tämän osoitti aikanaan jo suuri suomalainen 
tiedemies Edward Westermarck, Länsimies totesi. 

Hän muistutti, että rituaalisen ympärileikkauk- 
sen takana ovat vuosituhansien takaiseen aikaan ja 
elinympäristöön liittyvät olosuhteet. Infektiot 
aiheuttivat hiekkamyrskyissä ja vähäisten pesumah- 
dollisuuksien aikana paljon harmia. 

— Flämänolosuhteitten muuttuessa ei ympärileik- 
kauksella ollut biologista tai lääketieteellistä oikeu- 
tusta, mutta ryhmän yhteenkuuluvuuden kannalta 
sen oleellinen merkitys haluttiin säilyttää kytke- 
mällä ryhmän jäsenyys rituaalin noudattamiseen. 


Terveyden kustannuksella 
Ilman lääketieteellistä tai vakaumukseen perustu- 


vaa syytä tehtävä rutiinimainen ympärileikkaus on 
lähinnä Yhdysvalloissa käynnistynyt tapa, jolla py- 

rittiin ennaltaehkäisevästi ratkaisemaan hyvin 
suuriksi koettuja sairauksia tai toimintahäiriöitä. 
Enimmillään yli 90 prosenttia Yhdysvalloissa synty- 
neistä poikavauvoista ympärileikattiin ennen kotiin 
menoa. Nykyisin osuus on 60 prosenttia ja se on koko 
ajan vähenemässä. 

Käytännössä kaikki maailman lastenlääkärijärjes- 
töt vastustavat nykyisin rutiinimaista toimenpidettä. 
Ympärileikkauksen terveydelliset hyödyt ovat lähin- 
nä myytti. Sen sijaan vaarat ja haitat ovat ilmeiset. 

— Parhaimmissakin länsimaisen lääketieteen leik- 
kaussaleissa sattuu komplikaatioita, joten oletetta- 
vaa on, että ympärileikkauksen jälkeen ilmeneviä 
infektio- ja muita komplikaatioita ilmaantuu vuo- 
sittain kymmeniä tuhansia, Länsimies arveli. 

Länsimiehen mukaan rituaalien ollessa irti järki- 
peräisyydestä niitä ei voi eikä pidä perustella tyyliin 
”ympärileikkaus vähentää tulevan aviopuolison 
kohdunkaulan syöpää”. Esimerkiksi Suomessa teh- 
dään hyvin vähän ympärileikkauksia ja kuitenkin 
meillä on Euroopan alhaisin kuolleisuus ja sairastu- 
vuus kohdun kaulaosan syöpään. 

— Kyse on ennen kaikkea lastensuojelusta. Tar- 
peettomasti itseään saisi silpoa vasta täysi-ikäisenä, 
jos sittenkään. Miksi julkisin varoin rahoitetuissa 
suomalaisissa sairaaloissa tehdään etnisen kulttuuri- 
identiteetin vaatimia rituaalileikkauksia, kun sa- 
maan aikaan monet sairaat ihmiset joutuvat jonotta- 
maan kiireellisiin leikkauksiin, Länsimies ihmetteli. 

Hän kertoi kuitenkin, että Suomessa on tässä 
asiassa viime aikoina edistytty. Muun muassa edus- 
kunnan oikeusasiamies otti jokin aika sitten kante- 
lun perusteella kielteisen kannan rituaalileikkauk- 
siin julkisissa sairaaloissa silloin, kun kyse on lap- 
sesta, joka ei pysty antamaan tietoon perustuvaa 
suostumusta toimenpiteelle. 


Pojille kyllä, tytöille ei 
Rituaalinen eli uskonnollisen ryhmän edellyttämä 


merkki liittymisestä ja kuulumisesta ryhmään on 
ihmisille tärkeä identiteetin osa. Miten tähän asiaan 

pitäisi sitten suhtautua, kun etnisen ryhmän kulttuuri 
on ristiriidassa yhteiskunnan lakien ja käytäntöjen 
kanssa? 

— Jos jonkun jumala vaatii puolustuskyvyttömien 
poikien ja tyttöjen sukuelinten viiltelyä ja silpomis- 
ta, niin mitäpä tässä voi muuta tehdä, kuin toivoa, 
että järki ja rakkaus joskus voittaisivat tällaiset juma- 
luudet, Länsimies vastaa Lääkärilehteen taannoin 
kirjoittamassaan artikkelissa. 

Tyttöjen ympärileikkauksia pidetään maailmalla 
yleisesti barbaarisina ja niitä vastaan ovat kamppail- 
leet monet kansainväliset ihmisoikeusjärjestöt kuten 
Amnesty International. Sen sijaan poikien ympäri- 
leikkauksia on pidetty hyväksyttävinä. 

— Tasa-arvon kannattajana en voi hyväksyä sitä, 
että täysin turha ja jopa vaarallinen ympärileikkaus 
sallitaan poikavauvoille ja leikkauksia tekevät yh- 
teiskunnan kouluttamat ja valvomat lääkärit, mutta 
täysin turha ja vaarallinen rituaalileikkaus tytöille 
on ankarasti kielletty ja niitä tekevät täysin koulut- 
tamattomat maallikot salassa, Länsimies summasi. 


Osmo Määttä 

+ Raamatun spitaali 


| on käännösvirhe 


Spitaali eli lepra tarkoittaa mielikuvissamme | 
— vaarallista ja tarttuvaa tautia, johon sairastu- | 
— neet eristettiin yhteiskunnasta. Tautia pidettiin | 
synnin palkkana. Vanhan testamentin kuvaa- | 
maa sairaus ei ole kuitenkaan spitaalia. Kun | 
arkeologi ja lääkäri Möller Christensen tutki | 
satoja kappaleita yli 2000 vuotta vanhoja Is- | 
raelin alueelta löydettyjä luurankoja, yhdessä- 
kään ei voitu osoittaa spitaalin merkkejä. (Lä- | 
kartidningen 12/1999). | 
Kolmannen Mooseksen kirjan kuvaama sai- 
raus on vaaraton hilsetystauti, jonka nimi oli | 
tsaraath. Sen uskottiin ilmaantuvan niille, jotka 
rikkoivat lakeja vastaan eli tekivät syntiä. Heidät 
leimattiin epäpuhtaiksi ja eristettiin muusta yh- 
teisöstä. Kun Vanha testamentti käännettiin 
vuonna 300 eaa kreikaksi, tapahtui käännösvir- 
he ja taudista alettiin käyttää — virheellisesti — 
spitaalia tarkoittavaa sanaa. - | 
= = Anglikaaniset ja juutalaiset raamatut ilmai- | 
= sevat selvästi, että spitaali-sana noissa Raa- | 


' matun kohdissa ei tarkoita vaikeaa infektio- 
tautia. Sitkeästi väärä termi kuitenkin on säily- 
nyt ja sen myötä käsitys uskon avulla ihme- 
parannettavista vaikeista sairauksista. Myös 
| synnin ja sairauden välistä yhteyttä on vielä 
| meidän päiviemme Suomessa käytetty ihmis- 
' ten syyllistämiseen ja jopa priorisointikeskus- 
— telun yhteydessä. 

| Kehitysmaissa on edelleen yli 10 miljoonaa 
| kroonista spitaalia sairastavaa potilasta, vaik- 
| ka tehokas lääkehoito on ollut tunnettu vuosi- 
* kymmeniä. Jo yli 50 vuotta sitten kansainväli- 
i : , ; 

= settieteelliset kokoukset vaativat lepra-sanas- 
* ta luopumista ja diagnoosin korvaamista sa- 
' nalla Hansenin tauti Mycobacterium lepraen 
* löytäjän Armauer Hansenin mukaan. Hän tun- 
| nisti tuon tuberkuloosin aiheuttavan bakteerin 
| sukulaisen jo 125 vuotta sitten. Ilmeisesti sekä 
* lääketiede että teologia ovat niin konservatii- 
* visia, että korjauksia on mahdoton toteuttaa. 

| Spitaali/lepra ei ole ainoa esimerkki, jossa 
| uskonnon ja uskontoon perustuvien väärinkä- 
| sitysten avulla vielä meidän päivinämmekin 
| terrorisoidaan tietämättömiä ja alistettuja ihmi- 
| siä. Ympärileikkaukset ovat eräs esimerkki täl- 
— laisesta uskontoon perustuvasta silpomiskult- 
| tuurista. 

| 

- 


Esko Länsimies 

Kolumni 


Geenin pitkä koura 


| 
Ihmisen geenikartta on selvitetty. Vaan mitä oikeastaan ovat geenit? Mietitään montako sanaa tässä | 
jutussa on. Vastaus riippuu siitä, lasketaanko samat sanat vain kerran vai niin monesti kuin niitä esiintyy, | 
ja tietysti siitä, mitkä kirjainyhdistelmät lasketaan sanaksi. | 

| Olemme vastaavan ongelman edessä aina, kun on puhe geeneistä. Sana geeni tarkoittaa montaa eri 
asiaa riippuen puhujasta ja hänen edustamastaan tieteenalasta. Ensinnäkin geeni voi olla atomijoukko, 

joka on järjestäytynyt DNA-ketjuksi. Tällöin DNA:n kahdentuessa tuloksena on kaksi geeniä. Toiseksi 
geenillä voidaan tarkoittaa tietyn järjestyksen omaavaa ketjua, joka siis pysyy samana riippumatta siitä, | 
kuinka monta kertaa se kopioituu. Geenien määrää laskettaessa jollain eläinlajilla puhutaan yleensä 
tästä määritelmästä. Ensimmäisessä tapauksessa on kyse materiaalisesta geenistä, jota taas voidaan pitää 
toisen tapauksen eli informatiivisen geenin kantajana. Kolmannessa merkityksessä sana geeni voi tar- 
koittaa erityistä pelaajaa, strategia, evoluutiopelissä. 


T ämä niin sanottu strateginen geeni on käsitteenä kaikkein mielenkiintoisin ja sen käyttöönotto on 
tuonut mukanaan nerokkaita oivalluksia evoluution kulusta. Eliöiden rakenteita (esim. silmiä) voi 
pitää sopeutumina geenien hyväksi pikemminkin kuin yksittäisen eliöiden hyväksi, vaikka sekin niistä 
toki hyötyy. Näin ajateltuna geenit ovat ns. kopioitujia ja yksilöt näiden kopioitujien kulkuneuvoja. 
Geenien kannalta me ihmisetkin olemme siis vain kulkuneuvoja. Yksittäiset kulkuneuvot ovat geeni- 
yhteiskuntia, jotka ovat seurausta "geeniyksilöiden" toiminnasta. Myös geeniyhteiskunnissa tavataan 
sisäisiä konflikteja ja näitä rajoittavia yhteiskuntasopimuksia. Richard Dawkinsin klassikko Geenin 
itsekkyys (Arthouse 1989), jossa geenin näkökulma upeasti esitellään, on edelleen parhaimpia luke- 
miani tiedekirjoja. 

Toiminnaltaan geenit ovat kemiallisia reaktioita edistäviä katalyytteja: geeni vaikuttaa omaan ko- 
pioitumiseensa niiden reaktioiden kautta, joita se katalysoi. Geenin vaikutuksia voi pitää sen strategiana 
evolutiivisessa pelissä. Mutta miksi inhimillistää geenejä tällaisella kielenkäytöllä? Molekyylibiologia 
on paljastanut, että geenit ovat ominaisuuksiltaan paljon hienostuneempia kuin koulukirjojen tarjoa- 
mat resessiiviset ja dominantit geenit. Geeni saattaa toimia vain joissain kudoksissa ja sillä voi olla 
oma historiansa (esim. toimiminen vain äidiltä perittynä). Peliteorian termein pystymme paremmin 
kuvailemaan syntyneitä strategioita ja ylipäätään selittämään, miksi organismit toimivat ja ovat | 
olemassa. 


Sanojen merkitykset kuten geenitkin muuttuvat, joten olisi turhaa määritellä sanalle geeni vain yksi 
merkitys. Tällainen joustavuus voi joissain tilanteissa olla hyödyllistä, sillä se mahdollistaa pienet mer- 
kitysten muutokset ilman pitkiä terminologisia selityksiä. Ajoittainen epäjohdonmukaisuus on lyhyy- 
destä maksettava hinta. 

Kaikkein valitettavimmat sekaannukset geeneistä puhuttaessa johtuvat kuitenkin tieteidenvälisestä 
huonosta kommunikaatiosta. Esimerkiksi molekyylibiologit ja perinnöllisyystieteilijät työskentelevät 
harvoin ekologien ja populaatiobiologien kanssa. Kaikilla on omat julkaisunsa, joita ei juuri lueta 
oman tieteenalan ulkopuolella. | 

Haaste tulevaisuudelle on mekanistisen (molekylaarinen ja fysiologinen) ja organistisen (ekologinen | 
ja evolutiivinen) biologian kohtaaminen yhteisellä maaperällä. Tavoitteenammehan on lopulta ymmär- | 
tää, miten geenit ja ympäristö vuorovaikutuksessa tuottavat kohtaamamme luonnon monimutkaisuuden | 
ja monimuotoisuuden. | 


Osmo Tammisalo 
Darwin-seuran puheenjohtaja, wWww.darwinsociety.com 

| Keskustelua 


Ateismin 
perustelusta 


Vapaa-ajattelijat ovat pääsääntöisesti perustelleet 
ateismiaan filosofisin argumentein. Luonnontieteen 
nimeen kyllä vannotaan ja siihen viitataan, mutta 
sen saavuttamia tuloksia aidosti hyödyntäviä mieli- 
piteitä ja kommentteja ei juuri näe. Sen keskustelun, 
jota ateistit käyvät uskovaisia ja vähän muitakin vas- 
taan, ydinkysymys kuuluu suunnilleen näin: onko 
jumalia ja muita henkiolentoja olemassa vai ei? 

Kun ateismin puolesta esitetään väite, on tämä 
lähes aina filosofisella pohjalla, ja kaikilla peruste- 
luilla, jotka filosofiaan nojaavat, on sama ikuisuus- 
ongelma: ne eivät kestä. Niitä vastaan voidaan hyö- 
kätä samanarvoisilla filosofisilla vasta-argumenteilla 
— tämän on opettanut meille historia. Mutta tämä 
ongelma on ehkä ainakin osittain ratkaistavissa, jos 
vapaa-ajattelijat ottavat käyttöön luonnontietee- 
seen aidosti pohjautuvat argumentit, joita filosofisin 
keinoin on likimain mahdoton kumota. 

Esitän tässä keskustelun pohjaksi yhden esimerkin 
tällaisesta tieteen kivijalalle pystytetystä ateismi- 
perustelusta. 


Pari sanaa Russelista 


Vapaa-ajattelijoiden kotisivuilta löytyy Bertrand 
Russelin artikkeli Miksi en ole kristitty? jossa hän 
melko seikkaperäisesti selvittää omien ateististen 
ajatustensa taustaa. En ole filosofian tuntija, mutta 
Russel näyttää osaavan loistavasti sen, minkä kun- 
non filosofin pitääkin osata: sanojen ja käsitteiden 
pyörittelyn. Valitettavasti mitään valmista hän ei saa 
aikaan. Perustellessaan niin sanotulla luonnonlaki- 
argumentilla ateismia, lukijasta tuntuu siltä, ettei 
Russell ilmeisesti itsekään ymmärrä, mitä sana luon- 
nonlaki tarkoittaa. Hän kirjoittaa (tai ainakin näin 
suomennoksessa lukee): ”Nyt huomaamme, että suu- 
ri määrä asioita, joita pidimme luonnonlakeina, ovat 
ihmisten keksintöjä”. 

Olen ymmärtänyt asian eri tavalla kuin hän. Ei 
painovoima ole ihmisen keksimä, se on itse luonnon 

ominaisuus, ja Newtonin ja Einsteinin painovoi- 
malait ovat vain tämän tietyn luonnossa ilmenevän 
asian matemaattisia kuvauksia. Ne on tehty siinä tar- 
koituksessa, että voisimme paremmin ymmärtää pai- 
novoiman vaikutuksen ja merkityksen. 

Oli tämän asian kanssa miten oli, koko Russellin 
argumentaatiossa on mielestäni se perusvika, että se 
pohjautuu tyylipuhtaaseen filosofointiin. Jokaista 
filosofista perustelua vastaan voidaan aina esittää 
vasta-argumentteja, ja näille taas toisia vasta-argu- 
mentteja jne, jne.. maailman loppuun saakka. Kes- 
kustelu käy kiivaana, mutta kun jokaisen argumen- 
tin — oli se sitten puolesta tai vastaan — painoarvo 
on sama, asiat polkevat paikoillaan. 


L uonnontieteellinen perustelu 


Russell on opettanut minulle sen, että filosofinen ta- 
pa perustella ateismia ei ole hyvä. Luonnontieteelli- 
nen on parempi. Kokeelliseen luonnontieteeseen ja 
matematiikkaan nojaava asian perustelu on luon- 
teeltaan sellainen, että siitä on hyödytöntä keskus- 
tella tunnetasolla, ja jos sitä vastaan esitetään argu- 
mentti, on tämän väistämättä oltava matemaattiseen 
muotoon puettu ja ainakin periaatteessa testattavissa 
käytännön kokein. 

Luonnontieteellinen perustelu on ylivoimainen 
filosofiseen verrattuna: filosofisen argumentin paino 
on korkeintaan sama kuin sen esittäjän elopaino, 
kun taas luonnontieteeseen nojaavan perustelun ta- 
kana on koko maailmankaikkeuden massa. Hyvä 
argumentti on aina sellainen, joka panee keskuste- 
lulle pisteen, ei suinkaan pyri jatkamaan sitä. 


Energian säilymisen laki 
eli henki haisee olemattomalle 


Fyysikot ovat yksinkertaisia ihmisiä ja heillä on näin 
ollen yksinkertaisia ajatuksia: ainetta ja energiaa ei 
voi luoda eikä hävittää. Jos jokin aineeton vuoro- 
vaikuttaisi aineellisen maailman kanssa, syntyisi 
jotain olemattomasta ei-mistään tai katoaisi olemat- 
tomaan ei-mihinkään. Tämä ilmiö rikkoisi yhtä 
luonnon suurista säilymisperiaatteista — energian säi- 
lymisen lakia. 

Aineetonta henkien maailmaa ei meidän kannal- 
tamme ole olemassa, sillä koko aineesta koostuva 
maailmankaikkeus (me mukaan luettuina) kom- 
munikoi ainoastaan muun aineellisen kanssa. Jos 
energian säilymisen laki rikkoutuisi, voitaisiin se ha- 
vaita, mutta sitä ei ole havaittu. Henki ei siis ainetta 
heiluta. Mihinkään tässä universumissa eivät aineet- 
tomat henget vaikuta, eikä kukaan ota vastaan muita 
viestejä kuin niitä, mitkä energian säilymisen laki 
sallii. 

Selitykset ”toisenlaisesta energiasta” eivät usko- 
vaisia pelasta, sillä suhteellisuusteorian mukaan aine 
ja energia ovat sama asia. Aineeton henki ei voi 
koostua minkäänlaisesta energiasta, koska se ei sil- 
loin enää olisi aineeton. Aineesta rakentuva ”henki” 
taas joutuisi väistämättä noudattamaan kaikkia 
luonnonlakeja aivan samalla tavalla kuin muukin 
maailmankaikkeuden aine. 

Osapuoleen näin on energian säilymisen lain aset- 
tamat rajoitukset henkimaailman olemassaololle 
ymmärtänyt fyysikoista muun muassa Kari Engvist 
(Engvist 1998). Olisi tietysti hienoa, jos energiaa 
voitaisiin luoda tyhjästä. Maailman kaikki energia- 
ongelmat olisi kerralla poispyyhkäisty. Luonnon- 
laeille emme kuitenkaan mitään voi, joten maa- 
pallon energiahuoltoa ei tulevaisuudessakaan hoide- 
ta ikiliikkujan avulla. 

Näyttää siltä, että kaikki uskonnollis-filosofinen 
keskustelu henkimaailman olemassaolosta on yhtä 
älykästä kuin keskustelu siitä onko lapsettomuus 
perinnöllistä ja yhtä hedelmällistä kuin väittely sii- 
tä, montako puuta muodostaa metsän. 

Jos joku osoittaa, että käsityksemme energian säi- 
lymisestä ei ole oikea, joudutaan kaikki perustelut 
ateismille tietysti miettimään uudestaan. On hyvä 
pitää mielessä, että kaiken tiedon — oli se hankittu 
millä tavalla tahansa — on mahdollista olla väärää. 
Kuitenkin kokeellisesti varmennetun tieteellisen 
teorian kumoamiseen tarvitaan perusteluiltaan yhtä 
hyvä argumentti, eikä uskonnoilta tai filosofioilta 
ihan äkkiä löydy keinoja sellaisen esittämiseen. Tie- 
teeseen sisältyy kaikista puutteistaan huolimatta sel- 
lainen suuri viisaus, jota voisimme kutsua vaikkapa 
epävarmuuden viisaudeksi. 


Lopuksi 


Välttäkäämme siis filosofian käyttöä siellä, missä sitä 
ei tarvita. Jos tässä lyhyesti esittämäni luonnon- 
tieteellisen perustelun puolustus saa edes jonkin- 

laista hyväksyntää, joudutaan esimerkiksi Vapaa- 
ajattelijan käsikirjan sisällön muuttamista harkitse- 
maan. Kirjan luvussa 6 etsitään vastauksia uskovais- 
ten ja mystiikanharrastajien väitteisiin. Jos vastauk- 
set pohjautuisivat siihen, mitä tässä on energian säi- 
lymislaista esitetty, tulisi koko luku kirjoittaa uudel- 
leen. 

Uskon vakaasti, että Käsikirjassa ja liiton kotisi- 
vuilla olevia ateismia puolustavia kommentteja 
kannattaa maustaa aidoilla suoraan luonnontie- 
teestä poimituilla näkökulmilla. 


Kalle Rämä 
Vantaa 


Keskustelua kaivataan 


Kalle Rämä puuttuu puheenvuorossaan siihen iki- 
aikaiseen ja tärkeään kiistakapulaan, johon filosofit 
ja luonnontieteilijät tuntuvat yhä törmäilevän. Filo- 
sofit pähkäilevät siinä, kun fyysikot latelevat fakto- 
jaan, eikä keskusteluyhteys aina toimi, vaikka sa- 
malla puolen aitaa oltaisiinkin. 

Ottamatta kantaa siihen kumpi osapuoli olisi pa- 
rempi argumentoimaan ateismista en silti heittäisi 
filosofeja pesuveden mukana aivan kokonaan ulos 
tässäkään asiassa. Paljolti filosofien ansiostahan 
olemme ylipäätään oppineet kyseenalaistamaan 
itsestään selvinä pidettyjä totuuksia ja etsimään pe- 
rusteluja — taito, jota ilman luonnontieteetkään ei- 
vät olisi kehittyneet. 

Luulen, ettei Russell välttämättä tarkoittanut ar- 
tikkelissaan, johon Rämä viittaa, tuomita kaikkia 
luonnonlakeja ihmismielen keksimäksi. Pikemmin- 
kin hän lähinnä kait halusi omalta osaltaan pistää 
soppansa siihen viime vuosisadan alkupuolella vä- 
lillä kiivaanakin leiskuneeseen väittelyyn, mitä 
muun muassa kvanttifysiikan tiimoilta tuolloin käy- 
tiin. Tänä päivänä hän saattaisi hyvinkin ajatella 
hieman toisin. Valitettavasti myös artikkelin suo- 
mennos on paikoin aivan liian kömpelöä, jotta siitä 
saisi selkeän käsityksen Russellin ajatuksista. 

Joka tapauksessa mielestäni Rämä ottaa esiin tär- 
keän kysymyksen, josta soisin keskustelun jatkuvan 
Vapaa Ajattelijan palstoilla. 


Marketta Ollikainen 
päätoimittaja 

Kirjat 





Ihmeet 


SKEPTIKON TIETOSANAK 








Uskomusten 
Ihmeellinen kirjo 


Risto Selin 

Ihmeellinen maailma 
skeptikon tietosanakirja 
Ursa 2001, s. 325 


Maailma on täynnä mitä ihmeellisempiä uskomuksia 
ja uskomusjärjestelmiä. Vallitsevat maailmanuskon- 
not jo itsessään pitävät sisällään lukemattoman mää- 
rän erilaisia suuntauksia ja oppirakennelmia. Näi- 
den lisäksi löytyy laaja kirjo vanhoja kansanusko- 
muksia ja niiden uudelleenlämmittelyjä. Kun tähän 
soppaan vielä sekoittaa itseoppineiden kansanpa- 
rantajien ja kotifilosofien keksimät omintakeiset 
systeemit, ei ole ihme, että tavallinen pulliainen ei 
enää oikein tiedä, mikä on totta ja mikä valetta. 

Muutama vuosi sitten suomalaisten skeptikkojen 
järjestö Skepsis ry. päätti koota sanakirjan, joka tar- 
joaisi tieteen näkökulman yleisimpiin uskomuksiin 
ja maailmanselityksiin, joita nämä erilaiset oppi- 
järjestelmät ovat pullollaan. Moni suomalainen kun 
ei välttämättä tiedä, mistä on kysymys, kun puhutaan 
esimerkiksi ”biodynaamisesta viljelystä”, ”bioener- 
giasta” tai ”grafologiasta”. 

Alunperin kirjasta piti tulla noin 100-sivuinen 
hakuteos, joka julkaistaisiin nettiversiona ja jossa 
kysymys — vastaus -periaatteella käytäisiin läpi 
yleisimpiä oppeja ja pseudotieteitä. Tehtävään 
lupautui Helsingin yliopistossa psykologiaa opiske- 
leva toimittaja Risto Selin, joka sai vihdoin vuoden 
2001 lopulla työnsä päätökseen. Matkan varrella 
ajatus suppeasta hakuteoksesta oli kuitenkin kypsy- 
nyt 325-sivuiseksi tietosanakirjaksi, joka sisältää 
sekä lyhyitä artikkeleita että sananselityksiä erilaista 
ilmiöistä. 

Onneksi näin on käynyt, sillä nyt meillä on käsis- 
sämme ensimmäinen todellinen suomenkielinen tie- 
tosanakirja, josta voi nopeasti tarkistaa, mistä missä- 
kin ilmiössä tosiasiassa on kyse. Selin ei ole tyytynyt 
vain esittelemään outoja oppeja ja ilmiöitä, vaan 
on pyrkinyt myös selventämään, miksi jokin väite 
hänen mielestään on perusteeton ja joku toinen ken- 
ties perustellumpi. Ruotiessaan niin sanottuja yli- 
luonnollisia ilmiöitä hän tarjoaa myös rautaisan- 
noksen tieteellisen ajattelun perusteista kuten mitä 
tarkoitetaan aivopuoliskojen eroilla, argumentoin- 
nilla, empiirisellä tutkimuksella, Fermin paradok- 
silla, Humen giljotiinilla, paradigmalla ja niin edel- 
leen. 

Kirja sisältää lähes 500 hakusanaa. Se kattaa vain 
pienen osan koko siitä laajasta uskomusten viida- 
kosta, joka ympärillämme vallitsee kuten kirjoittaja 
itsekin toteaa. ”Outoja ilmiöitä ja oppeja on yksin- 
kertaisesti liian paljon, jotta niitä kaikkia voisi käsi- 
tellä yhdessä teoksessa tai edes yhdessä ihmis- 
elämässä”, hän sanoo. 

Selin on kuitenkin tehnyt valtaisan pohjatyön 
haravoidessaan pitkin ja poikin uskomusten ihmeel- 
listä maailmaa ja poiminut sieltä ilmiöt, joista ei 
kriittistä näkemystä ainakaan suomen kielellä ole 
ollut kovin paljon tarjolla. Kirjastot ja kirjakaupat 
ovat kylläkin pullollaan näitä ilmiöitä kuvaavia 
teoksia, mutta harvassa niistä löytyy edes kritiikin 
hippunen. Niille, jotka haluavat perehtyä syvälli- 
semmin kirjan aihepiireihin, Selin on koonnut teok- 
sen loppuun varsin mittavan kirjallisuusluettelon. 

Kirjan on kustantanut tähtitieteen harrastajien 
yhdistys Ursa, joka on aiemminkin yhtenä harvoista 
kustannustaloista tuottanut paranormaaleja ilmiöitä 
kriittisesti tarkastelevia teoksia. Se on muun muassa 
kustantanut Skepsis ry:n aiemmin julkaisemat teok- 
set Paholaisen asianajaja (1989) ja Paholaisen asian- 
ajajan paluu (1997). 


Marketta Ollikainen 

Brittihallitus haluaa 
lisää uskonnollisia kouluja 


Pääministeri Tony Blair nostatti 
alkusyksystä 2001 Britanniassa 
suorastaan poliittisen myrskyn eh- 
dottaessaan, että maahan pitäisi 
perustaa lisää uskonnollisia kou- 
luja. Blairin mukaan kullakin 
yksittäisellä uskontokunnalla 
pitäisi olla oikeus perustaa omaa 
uskontoa tunnustavia kouluja ja 
että hallituksen tulisi lisätä rahoi- 
tustaan niille. 

Onneksi britit eivät ole aina- 
kaan toistaiseksi lämmenneet pää- 
ministerinsä ajatuksille. The Ob- 
server-lehden marraskuussa teet- 
tämän kyselyn mukaan noin 80 
prosenttia kansalaisista vastustaa 
uskonnollisten koulujen määrän 
kasvattamista. 

Vastustajien joukkoon liittyi 
myös tunnettu brittitiedemies 
Richard Dawkins, joka opetus- 
ministeri Estelle Morrisille osoit- 
tamassaan avoimessa kirjeessä ke- 
hotti hallitusta vakavasti harkitse- 
maan uudelleen uskonnollisille 
kouluille aikomaansa avustusta. 
Dawkins ihmetteli, miksi ihmeessä 
hallitus nyt haluaa yhtäkkiä lisätä 
lasten uskonnollista kasvatusta, 
vaikka se vasta hiljattain viisaasti 
päätti, ettei esi-isiltä perityillä ar- 
vonimillä ansaita parlamentti- 
paikkaa. Hänen mielestään us- 
konnollisissa kouluissa oli vähän 
samantapaisesta ilmiöstä kyse. 
Siinäkin esi-isiltä perittyä aate- 
maailmaa ollaan siirtämässä seu- 
raaville sukupolville. 

— Ajatus uskonnollisista kou- 
luista on yhtä vähän oikeutettu 
kuin on ajatus perinnöllisestä par- 
lamenttipaikasta ja vieläpä sa- 


moista syistä. Mutta peritty pääriys, 
niin epädemokraattinen ja lievästi 
sanottuna omituinen kuin se on- 
kin, ei ole vaarallinen. Uskonnol- 
liset koulut sitä vastoin melkein 
varmasti ovat, hän kirjoittaa The 
Observer-lehdessä 30. joulu- 
kuuta julkaistussa kirjeessään. 
Dawkins perusteli kritiikkiään 
muun muassa sillä, että jokaisella 
lapsella pitäisi olla oikeus valita 
oma maailmankuvansa ilman, että 
heitä pakkosyötetään siihen jo 
lapsena. Monikansallisessa ja et- 
nisiä kiistoja täynnä olevassa Bri- 
tanniassa ei Dawkinsin mielestä 
myöskään pitäisi rakentaa lisää 
raja-aitoja, joita erilliset uskonnol- 
liset koulut väistämättä tekevät. 
— Protestanttien lapset käyvät 
valtiorahoitteista protestanttien 
koulua. Jos he ovat onnekkaita, 
heitä ei suoranaisesti opeteta vi- 
haamaan katolisia, mutta en pal- 
jon tämän toivon varaan laskisi, 
en ainakaan Pohjois-Irlannissa. 
Parasta mitä voimme toivoa, on se, 
että he koulunsa päätettyään pitä- 
vät katolisia ainoastaan hieman 
outoina tai muukalaisina. Katoli- 
set lapset puolestaan käyvät kato- 
lista koulua. Ja vaikka heitäkään 
ei suoranaisesti opettaisi vihaa- 
maan protestantteja (en olisi siitä- 
kään aivan niin varma) ja vaikka 
heidän ei tarvitsisikaan juosta hen- 
kensä edestä pakoon vihan rauta- 
kouraa Ardoynessa, voimme olla 
varmoja siitä, ettei heille opeteta 
samaa Irlannin historiaa kuin pro- 
testanttien lapsille kadun toisessa 
päässä, Dawkins toteaa. £ 

Järvenpäähän 
puuhataan kunnallista 
tuhkansirottelualuetta 


Järvenpään Vapaa-ajattelijat 
on tehnyt uudenlaisen aloit- 
teen kaupungille hautaus- 
maa-alueesta. Yhdistys eh- 
dotti lokakuussa, että Järven- 
pään kaupunki perustaisi 
omalle maalleen kunnallisen 
tuhkansirottelualueen ja va- 
raisi tätä tarkoitusta varten 
kaikille kaupunkilaisille tar- 
koitetun alueen Keravanjoen 
varresta Lemmenlaakson 
luonnonsuojelualueelta. 

Yhdistys esitti Lemmen- 
laaksoa siksi, että se rauhal- 
lisena alueena sopisi erin- 
omaisen hyvin tarkoitukseen. 
Lemmenlaaksoon vainajan 
tuhka voitaisiin yhdistyksen 
mielestä sirotella arvokkaasti 
ja ilman kaupungin hälinää. 

Järvenpään Vapaa-ajatte- 
lijat ehdotti myös, että tuhkan- 
sirottelualue = merkittäisiin 
luontoon mahdollisimman 
huomaamattomasti, ja että 
alueella ei sallittaisi pysyviä 
hautamuistomerkkejä kuten 
hautakiviä. Paikalla olisi tar- 
koitus käydä vain sirottele- 
massa tuhka maa-alueelle 
tai mahdollisesti läheiseen 
jokeen. 

Yhdistys oli jo 1980-luvulla 
tehnyt Järvenpään kaupun- 
gille aloitteen kunnallisen 
hautausmaan järjestämises- 
tä. Yhdistyksen puheenjoh- 
tajan Tarmo Niskasen mu- 
kaan kaupunki ei ole vielä 
vastannut yhdistyksen sillä 
lähettämään kirjeeseen. 


Juha Kukkonen 

Uskonto tulee töihin 


”On turha naureskella muslimeille 
ja ihmetellä heidän fanaatti- 
suuttaan. Uskonto on ottamassa 
myös Suomessa yhä vankemman si- 
jan, jopa työpaikoilla”, väittää 
Heikki Vuonamo Tekniikka & 
Talous -lehden pääkirjoituksessa 
25. lokakuuta. Hän ottaa esimer- 
kin Suomen itsenäisyyden juhlara- 
haston, Sitran toimitalon vihkiäi- 
sistä viime helmikuulta, joka ei 
Vuonamon mielestä poikennut 
juuri kirkonmenoista. Tilaisuu- 
dessa veisattiin virsiä, kansanedus- 
taja Virpa Puisto luki Raamattua 
ja tuomiorovasti Mikko Heikka 
siunasi talon parhaitten luterilais- 
ten perinteiden mukaan. 

Vuonamo muistuttaa, että Yh- 
dysvalloissa tällainen liikemaail- 
man ”henkisyyden etsintä” pul- 
pahti pintaan jo pari vuotta sitten. 
Maan yritysjohtajat järjestävät pre- 
sidentin tapaan aamuhartauksia, 
muslimit levittävät rukoushet- 
kiään varten rukousmattojaan ja 
juutalaiset liikkeenjohtajat opis- 
kelevat Talmudia. 

”Kaikki tämä kuulostaa hyvältä 
niin kauan kuin kaikkien kukkien 
annetaan kukkia. Kun yritys- 
johtajat alkavat käyttää Raamat- 
tua liikkeenjohdon oppikirja- 
naan, kuten jotkut tekevät, hen- 
kisyys on siitä touhusta kaukana”, 
Vuonamo arvelee. 

Hän kehottaa jokaista olemaan 
tarkkana silloin, kun uskonto 
astuu yrityksen ovesta sisään — 
aivan samalla tavoin kuin eri po- 
liittisten suuntaustenkin kanssa. 

”Kun piispa tekee tarkastustaan 
ja kiertää yrityksiä, niin mitä hän 


itse asiassa tekee? Parhaimmillaan 
hän tuo yritykseen niitä arvoja, 
joita kirkko joskus edustaa, esi- 
merkiksi suvaitsevaisuutta ja läm- 
pöä. Pahimmillaan tällaiset tarkas- 
tukset pönkittävät yhden kirkon 
valtaa. Ja vallalle kirkko on aina 
ollut perso, Vuonamo kirjoittaa. 


... ja 
tiedemaailmaan 


Jos kohta uskonto onkin tunkeu- 
tumassa työyhteisöihin, sitä se on 
tekemässä myös tiedemaailmaan. 
Erityisesti Yhdysvalloissa on alka- 
nut viime aikoina ilmestyä yhä 
enemmän kirjoja ja lehtiartikke- 
leita, joissa yritetään todistaa ”tie- 
teellisesti” Jumalan olemassaoloa. 
Eikä kysymys ole pelkästään joi- 
denkin yksityisten uskovaisten 
pohdiskeluista, vaan tällaista tut- 
kimusta todella harjoitetaan ar- 
vostetuissa yliopistoissa kuten 
Harvardissa. 

— Tieteen ja uskonnon suhteet 
eivät ole ainoastaan lämpenemäs- 
sä, ne ovat jo tulikuumia, sanoo 
Massimo Pigliucci yhdysvaltalai- 
sen skeptikkojärjestön julkaise- 
massa Sceptic-lehdessä (vol. 8, 
2001). 

Pigliuccin mukaan tiedemiehet 
ja -naiset yleensä ovat kriittisem- 
piä uskontojen suhteen kuin väes- 
tö keskimäärin, kuten Yhdysval- 
loissa hiljattain tehty mielipide- 
kysely osoitti. Sen mukaan noin 60 
prosenttia kaikista akateemisista 

tutkijoista ei usko persoonallisen 
jumalan olemassaoloon. Nimek- 
käistä huippututkijoista jopa 93 
prosenttia oli sitä mieltä, ettei täl- 
laista jumalaa ole olemassa. 

Mutta tieteen tekeminenkin on 
nykyisin yhä enemmän kiinni 
sponsoreista, ja jos joku hullu syy- 
tää rahaa jumaluuksien selvittä- 
miseen tieteen keinoin, aina löy- 
tyy myös tutkijoita, jotka tarttuvat 
tilaisuuteen. Ja näin Pigliuccin 
mukaan on juuri käymässä Yhdys- 
valloissa. Yksi tutkimuksen suu- 
rimmista rahoittajista on Tennes- 
seessä asuva brittisyntyinen aate- 
lismies John Templeton, joka on 
sijoittanut vajaa 800 miljoonaa 
euroa yksityisiä varojaan uskon- 
nollisen ymmärryksen lisäämiseksi 
tieteen avulla. Hänen nimellään 
kulkeva säätiö jakaa varsin runsas- 
kätisesti apurahoja kyseisiin tutki- 
muksiin. 

Templeton on myös perustanut 
tiedepalkinnon, jonka rahasumma 
ylittää jopa nobel-palkintosum- 
man. Tietenkin palkinto voidaan 
myöntää vain jumaluustutkijoille. 

Templeton-säätiön runsaista 
apurahoista ovat päässeen nautti- 
maan muun muassa Harvardin 
yliopiston tutkija Herbert Bens- 
son, joka tutkii sitä, miten esiru- 
koilijat pystyvät auttamaan sai- 
raita ja aivotutkija Pietro Pietrini 
kansallisesta neurologisia häiriöitä 
tutkivasta instituutista. Pietrini 
yrittää selvittää, miten anteeksi- 

Ig-nobelit jälleen jaossa 


Vuosittaisista ig-nobelistien julkis- 
tamistilaisuuksista Harvardin 
yliopistossa Yhdysvalloissa on tul- 
lut jo legenda. Tapahtumaa odote- 
taan eri puolilla maailmaa kuin 
suurta mediatapahtumaa konsa- 
naan. I änä vuonna nämä ”tieteen 
häiriköt” palkittiin jo yhdennen- 
toista kerran perinteisin menoin 4. 
lokakuuta juhlavassa tilaisuu- 
dessa, joka välitettiin suorana ym- 
päri maailmaa internetin kautta. 
Paikalla tilaisuutta oli järjestäjien 
mukaan seuraamassa ”vain” 1 200 
henkeä. 

Palkinnot myönnettiin kym- 
menelle tieteentekijälle, joista 
vain seitsemän oli päässyt itse pai- 
kalle vastaanottamaan palkintoa, 
ehkä siksi, että he joutuivat mat- 
kustamaan Harvardiin omalla kus- 
tannuksellaan. 

Tämänvuotiset palkinnot me- 
nivät seuraaville tieteentekijöille 
ja yhteisöille: 


Lääketieteen palkinto myönnet- 
tiin Perer Barss'lle McGill'n yli- 
opistosta tutkimuksista, joissa hän 
oli selvittänyt, millaisia louk- 
kaantumisia syntyy, jos kookos- 
pähkinä putoaa päähän. Tutkimus 
oli julkaistu tiedelehti The Jour- 
nal of Trauma'ssa 1984. 


Fysiikan palkinnon sai David 
Schmidt Massachusettsin yliopis- 
tosta havainnoistaan ratkaisemat- 
tomaan kysymykseen, miksi suih- 
kuverhot aina tunkevat sisäänpäin 
suihkun aikana. 


Biologian palkinto meni kolora- 
dolaiselle Buck Weimarille, joka 
oli keksinyt alusvaatteisiin kiinni- 


tettävän filtterin, jotta pahanha- 
juiset kaasut eivät pääsisi häiritse- 
mään kanssaihmisiä. 


Taloustieteen palkinnon jakoivat 
Joel Slemrod Michiganin kaup- 
pakorkeakoulusta ja Wojciech 
Kopczuk Brittiläisen Kolumbian 
yliopistosta. He olivat päätelleet, 
että ihmiset kyllä löytäisivät tavan 
siirtää omaa kuolemaansa, mikäli 
heille sen johdosta annettaisiin 
alennusta perintöverosta. Tutki- 
joiden päätelmät oli julkaistu liit- 
tovaltion taloustutkimusviraston 


lehdessä maaliskuussa 2001. 


Kirjallisuuspalkinto myönnettiin 
britti John Richardsille, joka on 
perustanut Apostrofi-yhdistyksen 
tarkoituksenaan suojella, edistää 
ja puolustaa eroja monikon ja po- 
sessiivin (omistusmuodon) välillä. 
Apostrofi tarkoittaa heittomerk- 
kiä tai puhetaidollista keinoa, jos- 
sa puhuja kääntyy poissa olevan 
puoleen aivan kuin tämä olisi läs- 
nä. 


Psykologian palkinnon sai Law- 
rence W Sherman Maimin yli- 
opistosta ansiokkaasta tutkimus- 
raportistaan ”Lasten riemun ym- 
päristövaikutukset = esikoulun 
pienryhmissä”. Tutkimus oli jul- 
kaistu Child Development -tiede- 
lehdessä maaliskuussa 1975. 


Astrofysiikan palkinnon jakoivat 
michiganilaiset Jack ja Rexella 
Van Impe, jotka väittävät oivalta- 
neensa sen perustotuuden, että hel- 
vetti sijaitsee avaruuden mustissa 
aukoissa. Impret perustelivat oi- 
valluksiaan 31. maaliskuuta Yh- 

dysvalloissa lähetetyssä televisio- 
ohjelmassa. 


Rauhanpalkinto myönnettiin liet- 
tualaiselle Viliumas Malinaus- 
kusille, joka oli luonut Stalinin 
maailma -nimellä kulkevan huvi- 
puiston. 


Teknologiapalkinto jaettiin aust- 
ralialaiselle keksijälle John Keog- 
hille, joka oli äskettäin onnistunut 
patentoimaan pyörän sekä Austra- 
lian patenttivirastolle, joka kysei- 
sen patentin oli myöntänyt. 


Lopuksi jaettiin vielä julkisen ter- 
veydenhuollon ig-nobel, jonka 
jakoivat Chittaranjan Andrade 
ja B.S. Srihari Intian kansallisesta 
psykiatrian ja neurotieteiden insti- 
tuutista. He olivat tehneet merkit- 
tävän lääketieteellisen havain- 
non, jonka mukaan nenän nyrpis- 
tely on yleinen tapa keskenkas- 
vuisilla. 


Palkinnot jakoivat oikeat nobe- 
listit Dudley Herschbach (kemia 
1986), William Lipscomb (kemia 
1976, Richard Roberts (lääke- 
tiede 1993) ja Robert Wilson 


Hartikaisesta uusi 
päätoimittaja 


Vapaa-ajattelijain liiton hallitus 
päätti kokouksessaan 9. joulukuu- 
ta erottaa Vapaa Ajattelija -lehden 
nykyisen päätoimittajan ja nimetä 
tilalle liiton puheenjohtajan Erk- 
ki Hartikaisen. Päätöstä perustel- 
tiin muun muassa sillä, etteivät lii- 
ton johdon näkemykset ole saa- 
neet riittävästi tilaa lehdessä. 

Päätös tuli yllätyksenä lehden 
toimitukselle, joka mieluusti olisi 
antanut palstatilaa puheenjohta- 
jan ja liiton muidenkin toimi- 
henkilöiden kuin pääsihteeri Juha 
Kukkosen kirjoituksille, jos he 
olisivat vain lehdelle tällaisia tar- 
jonneet. 

Liittohallitus noudatti päätök- 
sellään liittoneuvoston sille 28. 
lokakuuta antamaa neuvottelu- 
suositusta, jonka mukaan vastedes 
lehden vastaavana päätoimitta- 
jana tulisi olla liiton puheen- 


Presidentti juhli 
itsenäisyyttä Lallin 
emännän puvussa 


Oli erinomaisesti valittu, että 
presidentti Tarja Halonen 
juhli viime itsenäisyyspäivää 
tosiaankin ensimmäisen tun- 
netun suomalaisen kansal- 
lissankarin ja vapaustaiste- 
lijan Lallin emännän mui- 
naispuvussa ajalta, jolloin 
”Some” vielä oli vapaata ja 
itsellistä pakanamaata. Sa- 
maisen emännänhän munkki 
Heinrich sveealaisine rosvo- 
joukkioineen ryösti ja raiskasi 
Köyliön suunnalla terroriret- 
kellään n. 1155/56 jaa. Tosin 
miehittäjät ovat jälkikäteen 
sepittäneet aivan päinvas- 
taisen tarinan tapahtumista. 
1000-luvun alulta peräisin 
olevan puvun malli oli löytynyt 
naapurista Eurasta. 


Hannu Raitanen 





Raitanen oikaisee 


Liittoneuvostossa ei ole kokousedustajia kuten kuvateksti viime 
Vapaa Ajattelijassa (5/2001), sivulla 29 esitti vaan jäseniä ja muita 
osallistujia. 

Omaa kompromissiesitystä-ni lehden toimitusneuvoston perus- 


(fysiikka 1978). 

Palkinto myönnetään vuosit- 
tain tutkimuksista, joita on mah- 
doton todentaa tai toistaa. Palkin- 


tamiseksi ei hylätty äänin 1-5 vaan 5-5 vastaan voittanut vastaava 
päätoimittaja = puheenjohtaja — suositus. Äänin 1 — 5 tyhmästi hy- 
lättiin esitykseni, että jatkossa julkaistaisiin järkevästi säästäen viisi 
numeroa (kuten oli tehty jo 1990-luvulla) kuuden laihan numeron 
sijasta. 


non perusti runsas kymmenen 
vuotta sitten tieteen pilalehtenä 
tunnettu Annals of Improbable 
Research (Uskomattoman tutki- 
muksen vuosikirjat) yhteistyössä 
Harvardin yliopiston opiskelija- 


Hannu Raitanen 





Uutiset kokosi 
Marketta Ollikainen 

Päiväkoti ilman 
Uskontoa 


Päivähoitolaissa taataan kunnallinen päivähoito lapsille, jotka eivät 
vielä ole oppivelvollisuusiässä. Päivähoitolain mukaan päivähoidon 
on tuettava lapsen uskonnollista kasvatusta. Yksityiset päiväkodit sen 
sijaan eivät ole velvollisia antamaan päivähoidossa oleville lapsille 
uskontokasvatusta. 

Vapaa-ajattelijat ovat usein kuulleet uskonnottomien lasten van- 
hemmilta, että lasten päivähoidossa uskonnottomien vanhempien va- 
kaumusta ei aina ole otettu riittävästi huomioon tai kunnioitettu, vaik- 
ka laissa (2a $ 3 momentti) niin säädetäänkin. Siksi Vapaa A jattelija 
-lehdessä onkin silloin tällöin pohdittu mahdollisuutta perustaa päivä- 
koti uskonnottomien perheiden lapsille. 

Joulukuussa Helsingin Vapaa-ajattelijain syyskokouksessa sai suurta 
kannatusta ajatus, että lasten päivähoidon mahdollisuutta alettaisiin 
toden teolla selvittää. Helsingin yhdistys onkin perustanut työryhmän, 
jossa päiväkodin perustamista aletaan suunnitella. Työryhmään otetaan 
mukaan myös muiden yhdistysten yhteistyöstä kiinnostuneita edustajia. 
Ottakaa yhteyttä puheenjohtaja Juha Kukkoseen, puh. 09-726 1686, 
040-704 7258 tai sähköpostilla juha. kukkonenGsaunalahti.fi. 


Juha Kukkonen 
Helsingin vapaa-ajattelijat 
puheenjohtaja 


Seuraava lehti 


Päätoimittajavaihdoksen vuoksi Vapaa Ajattelija -lehden 
ilmestymisaikataulu vuonna 2002 oli vielä lehden painoon 
* mennessä avoin. Tarkoitus kuitenkin on, että lehti ilmestyisi 
* kuusi kertaa vuodessa. 
* Seuraavaan lehteen tarkoitettu aineisto toimitetaan 
— Vapaa-ajattelijain liiton toimistoon osoite 
— Neljäs linja 1, 00530 HELSINKI tai sähköpostitse suoraan 
*— päätoimittaja Erkki Hartikaiselle email: etkirja&dlc.fi 


F Lehti tarvitsee jatkossakin hyviä kirjoittajia, juttuja ja 
— jutun aiheita. 


Toimitus 


g Vapaa-ajattelijain liitto 
Neljäs linja 1 

AT/05 
VAPAA-AJATTELIJAIN LIITTO RY 


Vapaa-ajattelijain liitto on vapaa-ajattelijain, ateistien ja humanistien muodostamien vapaa- 
ajattelijayhdistysten keskusjärjestö. Se on myös näiden ryhmien etu-, oikeusturva- ja - 
kulttuurijärjestö. 


Vapaa-ajattelijain aatteellisena tavoitteena on tieteellisen maailmankatsomuksen 
levittäminen ja tutkiminen. 


Yhteiskunnallisena tavoitteena on Suomen molempien valtiokirkkojen erottaminen 
valtiosta ja niiden julkisoikeudellisen aseman lakkauttaminen. Liitto edesauttaa ja ylläpitää 
uskonnottoman ja ateistisen kulttuurin kasvuedellytyksiä ja kehitystä. 


Erityisesti liitto valvoo uskonnonvapauslain soveltamista sekä vapaa-ajattelijain, ateistien 
ja humanistien ihmis- ja kansalaisoikeuksien loukkaamattomuutta. 


Liitto ajaa sellaisia lainsäädännöllisiä muutoksia, jotka turvaavat uskonnottomuuden ja 
ateismin vapauden sekä näiden katsomusten kaikenpuolisen tasa-arvoisen kohtelun muihin 
kansalaisiin nähden. 


Liitto toimii yhteistyössä samoihin päämääriin pyrkivien koti- ja ulkomaisten järjestöjen 
kanssa. 

